Q=4	C=1	SS=2	LS=1	PS=1	DC=0	LC=1	SD=0	BS=5	G0=57	G1=29	G2=5	DLID=ber_Latn	BODY=Lewṣayat ara iwennεen tudert-nneɣ\nṚuḥ ɣer wayen yellan deg-s\nṚuḥ ɣer wegbur\nAdlis Iqedsen di Internet\nIdlisen akk-d treẓẓiyin\nTazmamt n temεict d leqdic\nLeqdic n Tgelda\nTimεayin i d-iţwaleεben (i usemḥes)\nLeqraya n temεayin seg Wedlis Iqedsen\nTamkarḍit di Internet\nIsteqsiyen i d-iţţuɣalen dima\nTaɣuri n Wedlis Iqedsen\nAyen i nxeddem\nLexbaṛat akk-d tmeẓriwt-nsen\nAru-yaɣ-d neɣ ssiwel-aɣ-d\nAḤRIC AMEZWARU Ṛebbi yeţḥebbiṛ fell-aneɣ?\nAḤRIC WIS 2 Acu i d liman n ṣṣeḥ?\nAḤRIC WIS 3 Lewṣayat ara iwennεen tudert-nneɣ\nAḤRIC WIS 4 Anwa i d Ṛebbi?\nAḤRIC WIS 5 Ṣṣifat itεeddan n Ṛebbi\nAḤRIC WIS 6 Ayen yeqsed Ṛebbi a t-ixdem i lqaεa\nAḤRIC WIS 7 Ayen yewεed Ṛebbi s lanbeyya\nAḤRIC WIS 8 Lmasiḥ yewweḍ-ed\nAḤRIC WIS 9 Ayen i ɣ-isselmad Lmasiḥ yellan d Amwellah\nAḤRIC WIS 10 Iban-ed wudem n weεdaw n liman\nAḤRIC WIS 11 Amek ara neεqel wid yesεan liman n ṣṣeḥ?\nAḤRIC WIS 12 Ssken-ed belli tesεiḍ liman n ṣṣeḥ!\nAḤRIC WIS 13 Liman n ṣṣeḥ yessufuɣ ɣer sseεd yeţdumun\nInagan n Yahwa\nXtiṛ tutlayt Taqbaylit\nAyen i d-nefren\nAnwi i d Inagan n Yahwa?\nLiman n ṣṣeḥ d abrid yessufuɣen ɣer sseεd\nBɣiɣ timeɣri-yagi s %%\nΓER S Tabackirt Tabulaṛt Tabulgarit Tabulunit Taburtugit Tabusnit Tacinwaţ tamundarint (tushilt) Tadanwaţ Tadigurt Tafarisit Tafinwaţ Taglizit Tajabanit Tajuṛjyaţ Takinyaṛwandit Takirgizit Takirundit Takisit Takriyult n Γinya-Bisaw Takriyuţ Takumurit (n Ngaziǧa) Takurdit tasuṛanit Takurit Talalmanit Talbanit Talingalaţ Tamakuwaţ Tamendit Tamharit Tanirlandit Tanuṛwijt Taqbaylit Tarusit Tasangalit Tasbenyulit Tasibwanut Tasirart Tasirbit Tasundanit Taswahilit Taswidit Tawuluft Tayunanit (neγ Tagrikit) Tayurubit Tazerbayǧanit Tazerbayǧanit (s tira sirilik) Taεṛabt Taεṛabt n Lmeṛṛuk Taεṛabt n Tunes Taṛumant (n Masidunya s tira sirilik) Taṛumit (neγ Tafṛansist) Taṣumalit Taṭajikit Taṭaylundit Taṭaṭart Taṭelyanit Taṭurkit (neγ Taṭerkit) Taṭurkmanit Tindunisit Turduţ Tuzbikt Tuzbikt (taṛumanit)\nAḤRIC WIS 3\nXAYEL! Atan yusa-d yiwen n ṭṭbib ad ixdem ɣer tama n wexxam-ik. Di tazwara, ahat aţ-ţkukruḍ aţ-ţṛuḥeḍ ɣur-es. Lameεna kra si leḥbab-ik ṛuḥen a t-id-ẓren, dɣa simma simma tlehhu ṣṣeḥḥa-nsen. Ur k-yeţţawi ara wannect-a aţ-ţebɣuḍ aţ-ţṛuḥeḍ ɣur-es akken k-iǧewwez (k-iẓer)?\nTira Iqedsen amzun cubant ṭṭbib-agi. Kra n lεibad ţkukrun a tent-ssenqden. Lameεna m’ara ssexdamen lewṣayat-nsent, simma simma tlehhu tudert-nsen. Atnah kra n lemtul:\nTifrat n ccwal di zzwaǧ\nSumiatun teḥka-d: “Di lewqat imezwura ideg i zewǧeɣ, ḥusseɣ am wakken argaz-iw, Dumas, ur d-iţţelhay ara deg-i. Imi yeqber wul-iw, acḥal n tikkal ţsuɣuɣ fell-as, ṭṭeggireɣ dduzan fell-as, yerna kkateɣ-t ula ţ-ţiyita. Tikwal ddemmaṛ issawaḍ-iyi armi xessfeɣ (fessxeɣ).\n“Asmi i yebda wergaz-iw leqraya n Tira Iqedsen, ţmesxiṛeɣ fell-as. Lameεna, smeḥsiseɣ-d s tuffra si texxamt i d-iqerben tin ideg yeqqar. Yiwen wass, sliɣ i yefyar-agi: ‘A tilawin, ḍuεemt irgazen-nkunt am akken i glaq aţ-ţḍuεemt Sidi Ṛebbi! [...] tameṭṭut ilaq aţ-ţqadeṛ argaz-is.’ (At Ifasus 5:22, 33) Imeslayen-a kecmen ɣer wul-iw. Ḍelbeɣ ssmaḥ i Ṛebbi imi qehreɣ argaz-iw yerna dεiɣ ɣur-es akken a yi-iεiwen ad uɣaleɣ ţ-ţameṭṭut yifen tin i lliɣ zik. Iεedda cwiṭ n lweqt, nekk d wergaz-iw nebda lwaḥid leqraya n Tira Iqedsen.”\nDumas d Sumiatun\nYura diɣen di Tira Iqedsen: “Irgazen ilaq ad ḥemmlen tilawin-nsen am lǧeţţat-nsen.” (At Ifasus 5:28) Sumiatun tenna-d: “Ayen i neḥfeḍ deg Wawal n Ṛebbi ibeddel-aɣ di sin. Tura uɣeɣ tannumi ţţawiɣ afenǧal n llatay i wergaz-iw m’ara d-ikcem si lxedma yerna heddṛeɣ-as s leḥnana. Ma d neţţa yesbeggin-iyi-d akteṛ leḥmala-s yerna yeţεawan-iyi di ccɣel n wexxam. Nexdem lmeǧhud akken a ‘nili d iḥninen w’a nemsamaḥ wway gar-aneɣ.’ (At Ifasus 4:32) Daɣneţţa, leqder d leḥmala i nesεa wway gar-aneɣ simma ţnernin. Tura, 40 iseggasen ayagi seg wasmi i nella d iseεdiyen di zzwaǧ. Lewṣayat tukyisin n Wawal n Ṛebbi ḥurbent ɣef zzwaǧ-nneɣ.”\nA nqeṭṭeb (neḥkem) zzεaf\nTayib yenna-d: “Zik, lliɣ d aqehhar. Zgiɣ ţekkiɣ deg ubunyiw. Acḥal d abrid ţgallaɣ deg wiyaḍ s tmeẓyant, yerna kkateɣ tameṭṭut-iw Kustriyah. Ssawaḍeɣ-ţ ula ɣer lqaεa m’ara zeεfeɣ. Lɣaci ţţagaden-iyi.\nKustriyah d Tayib ţẓallan lwaḥid mkul m’ara d-yeɣli yiḍ\n“Yiwen wass, ɣriɣ imeslayen-agi i d-inna Σisa: ‘A wen-d-fkeɣ yiwen n lameṛ d ajdid: “myeḥmalet wway gar-awen akken i kkun-ḥemmleɣ.”’ (Yuḥenna 13:34) Lehduṛ-agi kecmen mliḥ s ul-iw, dɣa qesdeɣ ad beddleɣ tikli. M’ara ţḥussuɣ iţţali-yi-d zzεaf, deεεuɣ ɣer Ṛebbi akken a yi-iεiwen ad thenniɣ, dɣa zzεaf-iw ur iţεeṭṭil ara iţekkes-iyi. Nekk ţ-ţmeṭṭut-iw nessexdem di tudert-nneɣ lewṣaya yuran deg wat Ifasus 4:26, 27: ‘Ilaq a wen-yekkes wurrif uqbel ad yeɣli yiṭij; ur ţţaǧat ara abrid i Cciṭan.’ Neɣra Tira Iqedsen yerna neẓẓull lwaḥid mkul m’ara d-yeɣli yiḍ. Annect-a yesṛuḥ lḥerṣ i neţmager deg wass yerna yesseǧhed lεalaqat-nneɣ.\n“Tura lɣaci ḥesben-iyi d argaz amhenni. Tameṭṭut-iw d warraw-iw ḥemmlen-iyi yerna ţqadaren-iyi. Sεiɣ aṭas n leḥbab yerna ḥusseɣ qerbeɣ ɣer Ṛebbi. Feṛḥeɣ s ṣṣeḥ.”\nA nwexxeṛ i dduxxan, i tissit n ccṛab neɣ i lkif\nGoin yeḥka-d: “Zik, ţmenṭareɣ nekk d yiwet n terbaεt n yelmeẓyen. Ţkeyyifeɣ aṭas dduxxan, yerna mačči tikkelt mačči snat ideg i ṭṭṣeɣ di beṛṛa, sekṛeɣ maḍi. Tesseɣ yerna znuzuyeɣ n lkif i ţeffreɣ zdaxel n tebluzt-iw yeţqerriεen tirṣaṣin. Γas akken ţţarraɣ iman-iw weεṛeɣ, ɣer daxel tezga tezdeɣ-iyi tugdi.\n“Umbeεd, yella win i yi-d-isseknen afir-agi: ‘A mmi, ur teţţu ara lqanun-iw [...] axaṭer teɣzi n leεmeṛ, iseggasen n tudert akk-d lehna a k-ţţunefken s zzyada.’ (Lemtul 3:1, 2) Teɣzi n leεmeṛ ţ-ţemεict n lehna, d ayen swaswa i ţnadiɣ! Γriɣ diɣen: ‘A wid eεzizen, imi i ɣ-d-ţţunefkent lemεahdat-agi, ilaq a nessizdeg iman-nneɣ seg wayen akk issenǧasen lǧeţţa-nneɣ akk-d wulawen-nneɣ iwakken a nkemmel tezdeg n tikli-nneɣ akk-d Sidi Ṛebbi, s ṭṭaεa d wannuz.’ (2 At Kurintus 7:1) Ihi, ḥebseɣ tissit n dduxxan, n ccṛab d lkif, ǧǧiɣ tarbaεt-nni ukud i ţdukkuleɣ yerna uɣaleɣ d aqeddac n Ṛebbi.\n“Tura 17 iseggasen ayagi seg wasmi i ttaxxṛeɣ i tissit n dduxxan, n ccṛab d lkif. Sεiɣ ṣṣeḥḥa n lεali, leḥbab yelhan, tawacult-iw tella di sseεd yerna ithenna lxaṭer-iw. Ideg ara ţţexnunuseɣ d asekṛani deg iberdan, sεeddayeɣ uḍan meṛṛa deg wusu-inu.”\nA neɣleb kaṛuh n ccetlat nniḍen\nBambang yeḥka-d: “Asmi i lliɣ d ilemẓi, ffɣeɣ i iberdan. Amur ameqran seg wigad i ḥeqreɣ kkan-d seg yiwen wedrum i keṛheɣ nezzeh.\n“Lameεna, iεedda kra n lweqt, bdiɣ ţqellibeɣ ɣef Ṛebbi. Ayagi yewwi-yi ɣer yiwet n terbaεt i geţnejmaεen akken ad ɣren Tira Iqedsen. Deg inejmuεen-nsen, kra seg wedrum-nni i keṛheɣ steṛḥben yis-i. Yerna walaɣ belli aṭas n ccetlat i geţţemlilin di lehna d lfeṛḥ deg inejmuεen-nsen. Ggummeɣ ad amneɣ! Imiren-nni i fehmeɣ afir i d-iqqaren: ‘Sidi Ṛebbi ur ixeddem ara lxilaf ger yemdanen. Lameεna di mkul lǧens, yal amdan i t-yeţḍuεun, ixeddmen ayen yellan d lḥeqq, iεǧeb-as i Ṛebbi.’—Lecɣal 10:34, 35.\n“Tura, lkeṛh n ccetlat nniḍen ur yeqqaz ara deg wul-iw am ssem. Kra seg yeḥbiben-iw imeqranen kkan-d seg wedrum-nni i keṛheɣ zik. S Tira Iqedsen, Ṛebbi isselmed-iyi ad ḥemmleɣ.”\nTura, Bambang yefṛeḥ imi yeţεacaṛ lεibad n mkul ccetla\nA neǧǧ leqher\nGaroga yeḥka-d: “Mazal-iyi d ilemẓi mi ṛuḥeɣ tlata iberdan ɣer lḥebs: sin iberdan ɣef tukerḍa, yiwen webrid axaṭer wteɣ argaz s leqher s lmus. Umbeεd, ddiɣ akk-d yiwet n terbaεt n yemεuṣa yerna nɣiɣ xilla n lεibad. Mi gekfa imenɣi, uɣaleɣ d aqerru n yiwet n terbaεt iţekksen s ddreε i wiyaḍ ayen i sεan. Irgazen yeţdafaεen fell-i teddun yid-i anda ma ddiɣ. Lliɣ d aqehhar yerna ţţagaden-iyi medden.\nTura, Garoga ur yelli ara d aqehhar. Yesɣaray wiyaḍ ɣef Wawal n Ṛebbi yerna ţqadaren-t medden\n“Meεna, yiwen wass ɣriɣ lehduṛ-ayi: ‘Leḥmala n tideţ teţţawi-d ṣṣbeṛ, leḥmala teţεawan, leḥmala ur tesεi ara tismin, ur tesεi ara zzux, win yesεan leḥmala deg ul-is ur yeţcekkiṛ ara iman-is. Win yesεan leḥmala n tideţ ur iţnadi ara ad ixdem cceṛ, ur yeţnadi ara ɣef nnfeε-ines, ur izeεεef ur yeţţaṭṭaf cceḥnat.’ (1 At Kurintus 13:4, 5) Imeslayen-a ḥuzan ul-iw. Ṛuḥeɣ ad zedɣeɣ deg wemkan nniḍen, ɣriɣ Tira Iqedsen yerna ssexdmeɣ lewṣayat-nsent di tudert-iw.\n“Tura ur lliɣ ara d aqehhar. Sɣarayeɣ wiyaḍ ɣef Wawal n Ṛebbi yerna ţqadaren-iyi medden. Tudert-iw tesεa lmeεna.”\nAwal n Ṛebbi yesεa tazmert\nTiḥkayin-agi akk-d tiyaḍ beggnent-ed belli “awal n Sidi Ṛebbi d awal n tudert yesεan tazmert.” (Iεebṛaniyen 4:12) Lewṣayat-is sehlent, ṣelḥent yerna nefεent-aɣ.\nTira Iqedsen zemrent a k-εiwnent ula d keččini? Ih, bla ccekk yerna akken yebɣu yili wugur i teţmagareḍ. “Yal tira iqedsen s ɣuṛ Ṛebbi i d-tekka yerna twulem i uselmed, i usefhem, i nehhu akk-d ţṛebga deg webrid n lḥeqq, iwakken yal aqeddac n Sidi Ṛebbi ad yili d amdan ikemlen i gwulmen i yal ccɣel yelhan.”—2 Timuti 3:16, 17.\nA nwali ihi kra n leḥwayeǧ yellan d lsas i sselmadent Tira iqedsen.\nAmek i twalaḍ?\nDi lemtul meṛṛa i nwala, anwa i k-iεeǧben akteṛ? Acuɣer?\nAmek i zemrent a k-εiwnent Tira Iqedsen?\nLIMAN N ṢṢEḤ D ABRID YESSUFUΓEN ΓER SSEΣD\nAmek ara d-tzedmeḍ tizmamin\nAmek ara d-tzedmeḍ ayen yeţţuseǧǧlen i usemḥes\nJW.ORG / ASMEL N INAGAN N YAHWA\nImarrazen n unekcum s lemɣawla\nAf-ed yiwen unejmuε\nAf-ed yiwen wegraw\nTikci i lmend n leqdic-nneɣ di ddunit meṛṛa\nJW Tilibizyu s Internet\nAskar n unekcum\nCopyright © 2018 Watch Tower Bible and Tract Society of Pennsylvania. CCURUṬ N USEXDEM | TABAḌNIT\nXtiṛ lluɣa i tebɣiḍ\nFser-ed lluɣat n igugamen kan Yella wesmel Azdam n tezmamin kan\nCeggeε s e-mail


Q=4	C=0	SS=4	LS=0	PS=0	DC=0	LC=0	SD=0	BS=1	G0=17	G1=8	G2=2	DLID=ber_Latn	BODY=Tislit n lebḥer - La Dépêche de Kabylie\nAccueil Tamazight Tislit n lebḥer\nTislit n lebḥer\nAseggaḍ: ‘’Aql-am…ittusemma…bɣiɣ ad zewǧeɣ maca’’.\nTislit n lebḥeṛ: ‘’Acu?\nAseggaḍ: ‘’Bɣiɣ yelli-s n ṣelṭan, maca tceṛḍ-iyi ddheb d izumal tura ilaq-iyi…’’\nTwala teslit n lebḥeṛ ikeṭeṛ fell-as, maca ifat isellek-itt yerna twaεdit tenna-as: ‘’Qqen allen-ik’’.\nAseggaḍ, yeqqen-itent. Tislit n lebḥeṛ: ‘’Ldi-tent tura’’. Yaf ɣer tama-s lwiz d lfeṭṭa, iruḥ ittazal, yezweǧ d yelli-s n ṣelṭan. Daɣen yiwet n tikkelt, iṣubb ɣer lebḥeṛ la yessawal s zzεaf i teslit n lebḥeṛ. Teffeɣ-d ɣur-s: ‘’Acu teḥwaǧeḍ?’’.\n-Aql-am tameṭṭut-iw ɣas akken tettidir deg leqseṛ akken i tebɣa, maca seg wakken d yelli-s n ṣselṭan, tezga tettcenif fell-i, tura …ittusemma bɣiɣ ah…\n-Ay aseggaḍ, ayen akken akk i d ak-d-ffkiɣ, ur testeqneεeḍ ara, tewwteḍ armi lḥekam-iw εyan deg-i, tura i wakken nekk yid-k ad nemsellak, aql-i. Yaf-d lḥal teqqim ɣef uẓru di lebḥeṛ, tettuɣal d tamectuḥt, d tamectuḥt, armi tuɣal annect n twizet. Yuzzel useggaḍ ɣer uẓru-nni, yaf tislit n lebḥeṛ tuɣal d tawizet amzun-itt. Yeddem-itt, yewwi-tt i uḥeddad n ddheb, yenna-as: ‘’Ay aḥeddad, muqel tawizet-agi ma ad tt-taɣeḍ?\nAḥeddad: ‘’Zzi-d kan’’. Imuqel-itt, yaf mačči d tawizet n menwala, yenna-as: ‘’Ay aseggaḍ, ad tt-wezneɣ, ayen i d-tewwi di lmizan, ad ak-tefkeɣ d εecra n yimuren’’. Yeqbel useggaḍ.\nYeddem-d uḥeddad lmizan, yesres tawizet deg yiwet n tqessult n lmizan, la d-yettεemmiṛ tayeḍ s sdeq, maca yugi lmizan ad yali. Aḥeddad, yeffeɣ-it leεqel amek? Annec-ten meṛṛa n ddheb ur zmiren i yiwet n twizet, yemmeɣ ɣef useggaḍ, yenna-as: ‘’Awah, kečč d aseḥḥar, tebɣiḍ kan ad i yi-takreḍ, amek akka yiwet n twizet…! Yeffqeɛ useggaḍ yenna-as: ‘’Rǧu, kkes afus-ik, mačči d amaker nekkini’’.\nMi la ttemčaqlalen akken, yekcem-d yiwen umɣar, tamart-is d tamellalt, yenṭeq: ‘’Hennit iman-nwen, d nekk ara awen-d-yesfehmen tamsalt-agi’’. Sin-nni smeḥsisen. Amɣar: ‘’Kečč ay aḥeddad, limmeṛ ad terreḍ meṛṛa ɣer lmizan-agi taḥanutt-ik, ur i ttembiwil ara. Ma d kečč ay aseggaḍ, awi tawizet-ik, deggeṛ-itt ɣer lebḥeṛ. Aεebbuḍ-ik, siwa akal ara t-yeččaren. Ṭṭamaε d awezɣi ad yeṛwu, ayen I as-yehwan yekesb-it, ad immet d igellil.


Q=0	C=0	SS=0	LS=0	PS=0	DC=0	LC=0	SD=0	BS=1	G0=10	G1=6	G2=4	DLID=ber_Latn	BODY=Ass amaḍlan n tmeṭṭut - La Dépêche de Kabylie\nAccueil Tamazight Ass amaḍlan n tmeṭṭut\nAss amaḍlan n tmeṭṭut\nƔas ma yella mgaraden wansayen seg tmurt ɣer tayeḍ, u ɣas ma yella mkul yiwen amek i d-yekker, amek i yettidir, lameεna tameṭṭut di tmetti s umata, ladɣa deg tallit yezrin, ur tesεi ara izerfan yemtawan d wid n urgaz. Ma nekkes Imaziɣen, tameṭṭut deg wakud yezrin, tella tettwaḥqeṛ ɣur kra n yiɣeṛfan. Di lawan anda i neqqen lxalat, ɣur yimaziɣen d nutenti i yeṭṭfen taqacuct.\nTameṭṭut tamaziɣt si zik ur tekni ara i ddel, amedya d Dihya, i yuraren nnuba n mraw n yirgazen, teffeɣ-d mgal acengu ineslem ameṣbaṭli. Ma yella deg tallit n tegrawla mgal iṛumyen, ffɣent teqbayliyin tiḥṛaṛ ɣer yidurar i wakken ad ssufɣent iεdawen, am Lalla Faḍma nsumer, d Ḥasiba Ben Buεli. Ayagi yesbeyyin-d belli tameṭṭut taqbaylit, urǧin tebra i nnif-is ɣas ma yella tezga d tilellit.\nLbaṭṭel d lḥif i d-yemmaren ɣef tullas deg umaḍal, demmren-tent i wakken ad kksent azeglu ɣef yiman-nsent. Ayagi, yella-d i tikkelt tamezwarut deg yiɣerfan n Marikan yedduklen deg useggas n 1909. Imi ffɣent tlawin ɣer yiberdan, ssutrent azref-nsent i uxeddim, d tlelli n umeslay d waṭas n temsal-nniḍen. Seg yimir-n uɣalent tmura sfuggulent ass-n, armi yuɣal 08 di meɣṛeṣ d ass amaḍalan n useḥbiber ɣef yizerfan n tlawin.\nD ayen ibanen, tameṭṭut d llsas n tmetti, d tigejdit n uxxam, d tala n leḥnana, d azamul n tebɣest d umennuɣ. Ihi mačči ala yiwen n wass deg useggas i tuklal i wakken ad tt-id-yemmekti yiwen. Meεna tameṭṭut, teḥwaǧ leqdeṛ, asayes, awal lεali yal ass. Tamurt yebnan ɣef tmeṭṭut, llsas-is d awezɣi ad yeɣli. Ihi nekni seg tama-nneɣ ad d-nini tafaska tamerbuḥt i tullas n umaḍal.\nArticle précédentAheggi i usenfar n usishel n uɛeddi i umeɛḍur\nArticle suivantLa Kabylie à l’arrêt !


Q=11	C=11	SS=1	LS=0	PS=0	DC=1	LC=0	SD=0	BS=4	G0=35	G1=21	G2=7	DLID=ber_Latn	BODY=Hadjira Oubachir :“Tamedyazt tif idlisen n umezruy” - Tout sur l'Ecole de la République\nHadjira Oubachir :“Tamedyazt tif idlisen n umezruy”\nHadjira Oubachir d tanaẓurt iwumi yeknef wul ɣef yidles amaziɣ. Tenna-t-id s wawalen n tutlayt n Si Muḥ U Mḥend, tin akken i d-teṭṭed deg yidmarren n yemma-s, tenna-t-id daɣen s tfekka-s d cbaḥa n tmeṭṭut taqbaylit swayes i d-tlul. Mebla ccekk, aṭas i tt-yessnen, i tt-iḥemmlen ama deg yisefra-s, ama deg yiwudam i d-turar deg yisura s tmaziɣt, gar-asen : Macahu n Belkacem Hadjadj, Si Muḥend, l’insoumis n Liazid Khodja, Mori-Turi n Akacha, Pour 10 millions de centimes n Derais Bachir. Hadjira d yiwen yitri deg yitran n ssinima amaziɣ.\nMaca mačči d aya kan. Hadjira tura daɣen yiwet n tceqquft n umezgun yufraren. Azwel-is Uzzu n tayri i d-uraren deg uxxam n umezgun n Bgayet d wanda-niḍen. Yella waya, yella daɣen wayen yugaren aya. D tidet, imi ur ilaq ad nettu d akken Hadjira Oubachir d tamedyazt, uqbel ara tili d tanaẓurt-niḍen.\nUr telli ara kan gar yimedyazen-nni izeṭṭen awalen iwakken ad ten-rren d ayen iwumi nsemma isefra. Hadjira tessen-asen i wawalen n teqbaylit, nutni daɣen ttaɣen-as awal, acku tḥemmel-iten, tḥemmel ad d-senfali yes-sen ayen akk zemren ad t-id-inin. Yal mi ara nsel i yiwen seg yisefra n tmeṭṭut-a, ad as-nini ziɣ ay yeffren di tmeslayt-nneɣ d tahuski d yinumak lqayen. Di tmedyazt n Hadjira, awalen ttuɣalen tikwal d ijeğğigen, tikwal d imrigen. Yal tikkelt amek ttilin. Tajeğğigt i wid d tid i tt-yuklalen, amrig i wid d tid yebɣan ad sfesxen cbaḥa n tjeğğigt d tudert. Seg wakken awalen-a ttgelfiεen-d seg wul-is, tiwwura n wulawen izemmen, tellint s yiman-nsent, iwakken ad d-skecment tayri, talwit d tebɣest swayes i d-igellu waḍu n yisefra-s. Ḥsiɣ d akken ur d-wwiɣ ara amaynut deg wayen akka i d-nniɣ ɣef yisefra n Hadjira i wid yeɣran adlis-ines Tirga n tmes i d-yeffɣen ɣur tiẓrigin Achab. Aya, nutni ẓran-t, ḥulfan-t, nekk uriɣ-t-id kan, d aya !\nNemlal-itt, dɣa terra-d ɣef yisteqsiyen-nneɣ seg wul, mebla ma terra tillas i tikta-s.\nAnta i d Hadjira Oubachir? Amek tebdiḍ tamedyazt?\nD acu ara k-iniɣ? Yewεer i umdan akken ad d-yemmeslay ɣef yiman-is. Di kra n wawalen: Hadjira Oubachir d yelli-s n umeɣras yemmuten deg ugni n lḥerma iwakken tamurt-nneɣ ad d-tawi timunent-ines, ad tekkes ɣef yiri-s azaglu i tt-yerzan seg wasmi i d-tecfa. Γas tbeddel teswiεt seg yimiren ar ass-a, ula d nekk d abrid n umennuɣ i d-wwiɣ, d win n umennuɣ ɣef tlelli n wawal, tin n umdan ur nteffer ara tikta-s iwakken ad yeεjeb i wid yesseqdacen idles-nneɣ ɣef uεebbuḍ.\n-Mmeslay-aɣ-d ɣef yidlisen i turiḍ.\nBdiɣ tira asmi meẓẓiyeɣ. Uriɣ ɣef liḥala n tuğğal d yigujillen yelluẓen azekka-nni n timunent n Lezzayer, widak-nni yettu umezruy n tmurt -a.\nUriɣ taceqquft n umezgun "Uzzu n tayri" di 2005, i d-yuraren deg Uxxam n umezgun n Bgayet akked temdinin-niḍen n Lezzayer. Syin akkin uriɣ "Tirga n tmes" neɣ "Rêves de feu", d ammud n yisefra i d-yeffɣen s teqbaylit akked tefransist di furar 2011 di teẓrigin Achab. Talɣa n tmedyazt-iw d tillellit, ur ḥemmleɣ ara leqyud.\nI tura akka, yella kra n udlis i tessewjadeḍ?\nAql-i ttaruɣ meḥsub yal ass, d acu werεad ẓriɣ d acu ara d-arwent tirawin-iw, d acu ara d-yeffɣen sya ɣer sdat !\nΓef wakken tettwaliḍ, d acu n umgirred yellan gar tmezdyazt taqbaylit n yirgazen d tin n tullas ama deg wayen yerzan tameslayt ama deg asentel ?\nUr telli tamedyazt n yergazen neɣ tin n tlawin. Tella tmedyazt igerrzen, i tellin tiwwura ɣer tafat, yettakken affud i wid iḥemmlen tikli ɣer sdat, yessakayen allaɣen: tamedyazt tillelit ur nesεi leqyud.\nKem ɣur-m, gar temdyazt taqbaylit taqdimt d tin n tura, d acu i tent-yezdin d wacu i tent-yessemgarrden?\nTamedyazt taqbaylit taqdimt, d almud n dunnit, d asegzi n tlufa n tallit-nni, d tinigit n tmetti taqdimt. Tin n wassa, am teqdimt, d tinigit n tmetti n wassa i tsuta d-iteddun. Ulac amezruy iseḥḥan am tmedyazt, acku isefra ur skidibben ara. Tamedyazt ti akk idlisen n umezruy.\nAyɣer textareḍ ad tettaruḍ s teqbaylit mačči s tutlayt-niḍen?\nḤemmleɣ tamedyazt yelhan wi yebɣun yili-tt. Tin n tmedyazin war isem, tḥulfuɣ-as aṭas.\nTtaruɣ daɣen s tefransist maca tira-inu tamezwarut s teqbaylit?\nD tinna i d-yettasen d tamezwarut ɣer yiles d wul!\nAmek tettaruḍ tamedyazt?\nḤemmleɣ ad aruɣ di tsusmi, tafejrit, ticki zemreɣ. Tikwal ur ẓerreɣ amek alermi ufiɣ-d iman-iw ttaruɣ! Uɣeɣ tanumi ttidireɣ deg uxxam n tmedyazt, nettat sdaxel-iw.\nAnwa yifen wayeḍ, d isefra neɣ d ungalen ?\nUngalen neɣ ammuden n yisefra, lhan i sin. Maca medden qqaren ungalen wala isefra. D acu, taɣuri n yisefra, tura kan i d-tettuɣal ama di tmurt-nneɣ ama di tmura-niḍen, s tlalit n waṭas tfeskiwin deg umaḍal.\nD acu ara tiniḍ deg yidlisen n tmedyazt taqbaylit i d-yeffɣen iseggasen-a ineggura?\nTamedyazt taqbaylit tuget iseggasen-a ineggura, d ayen yelhan, ladɣa i yinelmaden yeqqaren tamaziɣt. D acu kan, yella wayen yelhan d wayen ixussen. Amdan yezmer ad yefren.\nAwal-im aneggaru s wayes ara nzem tiwwura n tdiwennit-a?\nAwal-iw anegarru, awer d-yili ! ( s teḍsa) Ad yessuget Rebbi tira igerrzen s tmaziɣt iwakken ad tili d taftilt deg ubrid n tsutwin i d iteddun. Tanemirt.\nTadiwennit i d-yelqeḍ Karim Kherbouche\nChez Zedek, la passion des mots est évidente Tamsirt n tira n tmaziɣt. Petite leçon d'écriture en tamazight\nKahina d'Akbou 10/09/2011 10:38\nJ'adore ses poèmes.\nHayet 07/09/2011 14:58\nC'est la perfection, M. Karim Kherbouche. Je ne sais que l'on pouvait faire des choses comme ça sur le net. Je suis ravie de découvrir cela.\nSur un plan technique, la langue amzighe est donc capable de réaliser des miracles grâce à sa transcription latine.\nPour la langue un grand châpeau à l'intervieweur et à l'interviewée.\nMerci encore, j'ai la chair de poule en vous écrivant ces mots.


Q=7	C=1	SS=2	LS=3	PS=0	DC=0	LC=0	SD=0	BS=105	G0=89	G1=35	G2=1	DLID=ber_Latn	BODY=079 Rosa Chelli par SWEET - Fichier PDF\n079 Rosa Chelli .pdf\nNom original: 079_Rosa Chelli.pdfAuteur: SWEET\nCe document au format PDF 1.6 a été généré par Microsoft® Office Word 2007, et a été envoyé sur fichier-pdf.fr le 10/04/2013 à 00:28, depuis l'adresse IP 197.200.x.x. La présente page de téléchargement du fichier a été vue 1639 fois.\nTaille du document: 2.5 Mo (66 pages).\nIḥulfan akked waktayen\nAsqamu Unnig n Timmuzɣa\nAd hduɣ adlis-agi\ni ṛṛuḥ n baba, at yerḥem Ṛebbi,\ni yemma daɣen umi ttmeniɣ teɣzi n leɛmer,\nmebla ma ttuɣ Abdel akked Nabila Saɛdi.\nAnsi i d-kkiɣ, ansi i d-usiɣ\nZik-nni tirugza tesɛa azal d ameqran mačči d amecṭuḥ, argaz\nyesɛa lhiba, tameṭṭut tesɛa sser mebla ma ttuɣ abernus-nni n\nleqbayel, winna s wayes ttgallan meṛṛa yergazen.\nTaqbaylit mi ara tger abernus, tettnawal seksu deg uxxam-is,\nad d-tawi tiwiziwin ara tt-iɛiwnen ad textir lexyar di tlawin, tid\nyessnen azeṭṭa akken iwulem.\nCfiɣ yemma mi ara tger abernus, nekkni d imecṭaḥ ad d-nezzi,\nad nettwali, amzun akken d tameɣra i nga deg uxxam-nneɣ.\nYemma akked tilawin-nni ad ssefruyent, ad sbuɣurent, sɛant\nyiwen ṣṣut i d-yettarra udrar.\nAy ḥemleɣ tibuɣarin n yemma, aksum-iw yettciriw, allen-iw\nttaččarent-d d immeṭṭi acku d yiwen ṣṣut ḥninen mačči d kra.\nNesɛa tazeqqa tmeqqer nezzeh, dinna i neggan meṛṛa.\nAbernus-nni dinna i d-teggar yemma, ḥemleɣ ad qqimeɣ daxel\nad skecmaɣ iḍudan-iw daxel lexyuḍ-nni n uzeṭṭa, seɣraseɣ aṭas\nn lexyuḍ, imir yemma ad iyi-tewwet.Ḥemleɣ daɣen ad ṭṭseɣ\ndaxel mačči d kra maɛna yemma tettagi, teqqar-aɣ-d : win\nyegganen daxel uzeṭṭa, ad d-yas ɣur-s buberrak, ad d-yeẓẓel\nafus-is aɣezzfan ad t-yawi yid-s. Ar tura xas akka meqqreɣ\nttagadeɣ buberrak, ttamneɣ ayen akk i d-teqqar yemma.\nItran, leḥzen, tirga, asirem…\nAbernus i txeddem yemma i baba yecbeḥ nezzeh, ayetma akk\ntxeddem-asen yiwen yiwen, ass-en mi ara zewǧen ad telsen.\nDi tezeqqa-nneɣ nesɛa lkanun, baba ad yeqqim ɣef tqejmurt, ad\nyesmendeg times, ad yesseḥmuy, nekkni ad as-d-nezzi akk, ad\naɣ-d-yeḥku timucuha, mi yeɛya ad yessusem imir yemma ad dtebdu tibuɣarin, deg-sent ad tcekkir baba, ayetma, akked\nudrum-nneɣ, imawlan-iw imezwura, nekkini ttasmeɣ imi\nyemma d arrac kan i ɣef wayef tesbuɣur. Mi s-nniɣ : a yemma\nsbuɣer fell-I, ad yi-d-tini : nekkni nesbuɣur kan ɣef warac, dɣa\ndin ad ttruɣ.\nYemma tḥemel ad aɣ-d-teḥku aṭas ɣef jeddi, baba-s n baba.\nTeqqar-d yella d yiwen umcum iweɛren aṭas, tenna-k yesɛa\nyiwet lhiba acku d agellid n tmurt. Cbaḥa-s tettfeǧǧiǧ si lebɛid,\nad yels abernus ixaḍen s leḥrir, tamegḥelt tɛelleq ɣef idis-is, ad\nyerkeb ɣef userdun, ad yezzi i tmura ibeɛden, ma yeffeɣ ɣer\nṣṣyada yettawi-d ṣṣyada n wazal n ɛecra iseyyaden.\nYemma tenna jeddi yeḥrec, yerna yewɛer, ttugaden-t meṛṛa.\nAyen yebɣa ad t-yesɛu, anda yebɣa ad yaweḍ, Sḥassfeɣ aṭas\nimi ur tessineɣ ara, ttruɣ aṭas mi iyi-d-tenna nɣan-t yiɛdawen i\nikerhen tilelli, nɣan-t wid yebɣan ad mḥun tilelli di tmurt-iw.\nXas akken, ur fhimeɣ ara d acu-tt tilelli-agi, ḥṣiɣ wigi yenɣan\njeddi ɣef liǧal n tlelli, ḥṣiɣ belli d iɛdawen n tudert.\nḤṣiɣ yiwen wass ad imɣureɣ, ad ḥṣuɣ ayen akk id teqqar\nAss amenzu mi kecmeɣ ɣer uɣerbaz cfiɣ-as mliḥ, yewwi-yi\ndadda, nekk ḥareɣ ad waliɣ amek iga uɣerbaz-agi, di leɛmer i twalaɣ acku nettɛici kan di taddart, yerna mecṭuḥaɣ iwakken ad\nffɣeɣ weḥd-i. Mi newweḍ ɣer din-a aṭas n warrac akked\nteḥdayin, wa yettru, wa yettaḍṣa, ma d nekk ttwaliɣ kan\nDadda yenna-yi : ur ttru-ara, qqim kan deg umkan-im, semḥes i\ntcixtin-im acu ara m-d-inint.\nAkka i bdiɣ ttruḥuɣ ɣer uɣerbaz, ḥefḍeɣ taɛrabt, qqareɣ tiṣurtin\nn leqran, ḥemleɣ ad ruḥeɣ ad ɣreɣ yerna din ur ilaq ara ad\nnhedder s teqbaylit.\nNhedder kan s taɛrabt, ih ! akka iɣ d-qqaren : d taɛrabt i d\ntameslayt n tmurt-iw. Nekkini ihi imi heddreɣ taqbaylit ansa i\nd-kkiɣ, ansa i d-usiɣ, ayɣer ur heddreɣ ara taqbaylit di llakul ?\nAṭas n lecɣal, ggumaɣ ad fehmeɣ, ẓriɣ kan Lezzayer d tamurt\ntaɛrabt, nhedder taɛrabt, nettaru taɛrabt, nettxemmim s taɛrabt,\nuɣaleɣ ura d targit ttarguɣ s taɛrabt.\nDeg ubrid mi ara ruḥeɣ si llakul s axxam, selleɣ i warrac\nqqaren "imaziɣen, imaziɣen", ẓriɣ win iheddren taqbaylit d\namaziɣ, maɛna leqbayel akk ttuggaden ad iẓẓifen, ad d-inin\nnekkni d Imaziɣen.\nCiṭ, ciṭ, fehmeɣ anwi i d Imaziɣen, anwi i d Aɛraben, uɣaleɣ\nttzuxxuɣ s yiman-iw imi d tamaziɣt i lliɣ, acku d nekkni i d\nineṣliyen n tmurt.\nḤekkun-iyi-d ɣef Masinisa, ɣef Dihia, ɣef Kusayla d waṭas\nnniḍen, uɣaleɣ ssneɣ anwa id lejdud-iw n tidet.\nTura ẓriɣ ayɣer nɣan jeddi, nɣant acku d lɛebd ilelli, d yiwen ur\nTura ẓriɣ anwa i d jeddi ɣef wayef i yi-d-tḥekku yemma, jeddi\nd Yugurten, winn-a akken yellan d argaz ilelli, yellan d tafat n\nSenseɣ taftilt, qqneɣ allen-iw, ṭṭseɣ, iḍes ur d-yerzi fell-i,\namzun yella wacu ttuɣ. Ḍeggreɣ taduli kkreɣ, d acu ttuɣ ? D\nacu bɣiɣ ? ur ẓriɣ ! Tqelqeɣ la ttḥewiseɣ ur ẓriɣ d acu\nS ddaw usu, s deffir tewwurt, ur yelli d acu i ufiɣ.\nFfɣeɣ ḍalleɣ ɣer texxamin nniḍen meṛṛa ṭṭsen, ḥala nekk, ayen\nakka tqelqeɣ ? Ayen akka i yi-iruḥ yiḍes? Ḍalleɣ si tewwurt\nwalaɣ igenni ifeǧǧeǧ s yitran, Tiziri tesserɣ-d udem-iw s\nLa ttwaliɣ amzun d asaru deg-s la ttnezziheɣ, d lewhayem,\ntiziri thedder ! Tennayi : ayen akka tḥezneḍ, nek amzun\nggugmeɣ, la tt-ttwaliɣ ! Tiziri tuɣal d tameṭṭut ! Imezran ɣef\nlqaɛa ɣlin, taksumt d tacebḥant, llebsa-s d leḥrir la yettfeǧǧiǧ\nɣur-i teẓẓel-d afus-is, tenna-yi : iyya, ddu yid-i. Tenna-yi : iyya\nad twaliḍ ayen yeffer zzman ɣef wallen, ayen skaddben\nleɛwam ɣef laṣel-im.\nThedder, nek la tt-ttwaliɣ, fkiɣ-as afus-iw ur ugadeɣ, nufeg ger\nigenni d tegnawt, nezzi-d i idurar d yizuɣar, d timura ur ssineɣ\namzun d lǧennet ɣef lqaɛa.\nTenna-yi : ayagi akk n lejdud-im, widak ɣedṛen di lbatel,\nlejdud-im d Imaziɣen, irgazen-nni ilelliyen.\nẒriɣ tura anwi i d lejdud-iw, aya ziɣ ikesben d way kesban\nAmzun ukiɣ-d si tnafa, qeɛdeɣ iman-iw, imir ɛuhdeɣ Ṛebbi,\nayen akk deg uɣerbaz s teɛrabt lemdeɣ, ad t-lemdeɣ s tmaziɣt,\nɛuhdeɣ Ṛebbi ad aruɣ, ad ssefruɣ, ad cnuɣ, ad arguɣ s tmaziɣt.\nAsmi tella tmurt nneɣ seddaw leḥkem iqarṭaǧiyen, tebḍa akk d\niḥricen. Yekker-d Masinisa ( Masensen ), yeggul ar d-yer\ntamurt-is, ad d-ijmaɛ agdud-is.\nṬṭuqten fell-as yiɛdawen, Qarṭaǧa si tama, Rruman si tama\nYennuɣ netta d Sifaks, irbeḥ-it Masinisa, akka i ikcem Sirta, d\ntin i d tamanaɣt n Numidya, tamurt-nneɣ zik-nni. Akka i dyejmeɛ agdud-is anda yella.\nAkken yenna Charles André Julien, yiwen umazray, "Yella\nMasinisa d yiwen ugellid ameqran iga agdud-is s yifassen-is\nyeqwan, yerra tamurt n Yimaziɣen d tamurt i yeddukklen, d\nD Masinisa i d-yennan"Tafriqt i Yifriqiyen".\nAsmi yemmut, Rruman yuɣal-d ṭṭmeɛ-is iwakken ad tekcem\nXas yemmut Masinisa, agellid-agi i d-yeǧǧan isem-is\nyettwansex deg umezruy n ddunit meṛṛa, yeǧǧa-d win itixelfen, wagi d mmi-s n mmi-s Yugurten.\nYewwi-d abrid n jeddi-s, yella di leḥkem netta d warraw n\nɛemmi-s (arraw n Misipsa), wigi ur bɣin ara imi i ten yecrek\nDi sin ttnadin amek ara t-nɣen, ma d Yugurten ugur-is yugar\nwin-nsen s waṭas, ugur-is d Rruman, ilaq ad ten-yenfu si\nAsmi ttheggin waraw n ɛemmi-s Himṣal akked Aderbal a tnɣen, netta yetthegi amennuɣ-is akked Rruman. Agdud\niḥemmel-it daymi i ttasmen deg-s warraw n ɛemmi-s. Nana-as :\nIyya ad nebḍu tamurt, Yugurten yugi, yenna muḥal ad tebḍu\ntmurt i yesdukkel jeddi.\nTmeqqer taluft, yekker imenɣi ger ugdud, Himṣel, win akken\nyekreh ugdud yemmut d asfel n wugur-agi. D ayen yeǧǧan\namennuɣ imeqqer ger Yugurten akked mmi-s n ɛemmi-s\nAderbal, irebeḥ-it Yugurten, imir Adarbal yerwel ɣer Rruman,\nimudd afus-is i weɛdaw n jeddi-s.\nTessekcem-d iman-is Rruman akken ad tefru tamsalt ger\nwatmaten, Yugurten urɛad iwɛa iwakken ad yebdu amennuɣ-is\nyid-sen. Dayen i t-yeǧǧan ad yeqbel ad yebḍu tamurt n\nNumidya akked mmi-s n ɛemmi-s Aderbal.\nMaca Yugurten yewwi-d seg leḥraca n jeddi-s, yewwi lɣerb n\ntmurt akked d tlemmast, yewwi akk imukan lɛali n tmurt.\nMa d Aderbal yewwi ccerq n Lezzayer, Yugurten asmi\nyessewjed iman-is, yettḥewwis kan amek ara yesdukkel tamurt,\nimir yufa-d sebba s wayes yennuɣ netta d mmi-s nɛemmi-s.\nIrbeḥ-it Yugurten dɣa din i yesdukkel tamurt, ma d Aderbal\nyerwel abrid wis sin ɣer yiṚebbi n Rruman. Akka i yekcem\nYugurten Sirta, agdud-is iqubel-it-id s lferḥ.\nTuɣal-d Rruman daɣen ad tefru tamsalt n Aderbal akked\nYugurten, maca tikelt-a Yugurten yugi acku tura izmer i\nAkka Aderbal yebra i leslaḥ, yenɣa-t Yugurten, netta d wid\nmeṛṛa i yeddan yid-s deg useggas n 12 uqbel talalit n sidna\nAsmi twala Rruman belli ur tufi ara abrid ɣer tmurt-nneɣ, imir\ntekcem-d s lɛesker, Yugurten s leḥraca-s yuɣ iɛeskriyen-is.\nYettkemmil umennuɣ, Yugurten irebeḥ, iɣelleb Rruman mkul\nṭṭrad, armi tessers leslaḥ-is, ur tezmir i ugellid-agi ama di\nleḥraca neɣ di lǧehd.\nAbrid i d-tebbi Rruman yexṣer imir tenna siwa lexdiɛa ara\nyesseɣlin Yugurten, dɣa din temttafaq akked ugellid n\nMuriṭanya Buxus, aḍeggal n Yugurten, yewwi-asen-t-id, rran-t\nɣer lḥebs ur as-fkin la aman wala lqut, 7 wussan imir nɣan-t.\nAkka i teffeɣ targit n Rruman, tekcem lɛerc n Yugurten s\nlexdeɛ, maca lexdeɛ yekka-d si laman, seg yidammen.\nMačči d amezruy i bɣiɣ ad d-ḥkuɣ acku amezruy nessen-it akk.\nWwiɣ-d kan awal s tewzel ɣef win iḥemlen tamurt-is d win ur\nnecliɛ ara, yettxemmim kan ɣef uɛebbuḍ-is, lukan atmaten\nttlalen-d ur ttemxallafen, ṭṭfen afus deg ufus muḥal ad yekcem\nTtru a yigenni, wwet a rrɛud, ḥzen a yiṭij, meǧdemt a tilawin,\nɣef tutlayt lejdud mmuten yergazen, ttwaḥebsen di ṭṭlam d\ntasmuḍi n leḥbus. Ayen akka yeɛkes zzman, nekk tameslayt-iw\nad tt-lemdeɣ wa ad tt-aruɣ, ad tt-id afen warraw-iw. Ẓriɣ ur yitessineḍ ara acku ɛerqen waraw-im d yiɛdawen-im. Nekk ad\nfkeɣ rruḥ-iw d asfel iwakken ad teḥyuḍ, ad tuɣaleḍ d tilellit. Ur\nyi-tessineḍ ara ma d nekk ttarguɣ kem yal ass mebla tilisa,\nḥemleɣ-kem aṭas a tamurt-iw, a tin i yi-d-yeǧǧa jeddi.\nUgadeɣ u ttuggadeɣ ad mmteɣ nekk ur walaɣ s wallen-iw taḍṣa\nɣef wudm-im. Ttmenniɣ ad iliɣ wehd-i kan yid-m iwakken ad\nam-ḥkuɣ amek tella tudert-iw, wa ad yi-d-teḥkkuḍ amek tella\ntinna n yimawlan-iw imezwura. D kem kan i d tinigit ɣef laṣeliw. Ɛerḍ-ed meṛṛa irgazen-nni ilelliyen, widak im i xedmen\nccan, efk-asen tudert xas ula d yiwen wass, ad walin, ad ttrun,\nad nehqen ɣef wid yezzenzen tutlayt taḥrurt, ɣef warraw-nni\nnsen yeddan akked yiɛdawen.\nXas ad ḥeznen maca llan yiceṛṛiqen n yiṭij ar asen-d yerren\nacmumeḥ akked usirem. Icerriqen-agi d wid yefkan rruḥ nsen d\nasfel iwakken ad teḥyu tmaziɣt-nni, xtaren ad mmten wala ad\nddren di ddel. Xtaren ad rrẓen wala ad knun, ih imir xas truḥ\ntudert-iw, semḥeɣ deg-s ma ddiɣ d widak akken yemmuten d\nIh, bɣiɣ ad mmteɣ s ibeddi, bɣiɣ ad yi-d-mmagren lejdud-iw s\nteɣratin. S yixef n yemma ad ddreɣ d tilellit ussan i yi-dyeqqimen ad ten-idireɣ d taḥrurt, ad nadiɣ, ad lemdeɣ tiḥerci\niwakken ad d-rreɣ, xas ula d cituḥ, azal i tmaziɣt-nni. Ad\nmuddeɣ afus-iw i wid yebɣan amennuɣ ɣef tlelli.\nLeḥmala tettas-d seg wul, u dinna i tettmettat, yiwen wass ul-ik\nma yebɣa ad k-yexdeɛ din mḍel-it i lebda. Ulac nnig leḥmala n\nwemdan i Ṛebbi neɣ n wemdan i wemdan, ma d nekk leḥmalaw d tin n Lezzayer.\nXas akken leḥmala-s ur tt-ssineɣ, xas akken ul-is yeqeseḥ fell-i,\nxas akken ur yi-tefki ayen bɣiɣ, xas akken yemmut usirem-iw\nur walaɣ tafat, ayen yebɣu texdem-iyi nekk d awezɣi ad\nMačči d leḥnana ur tebɣi ara ad iyi-d-tefk maɛna ur tuksan ara.\nDeg-s xelḍen idammen d yimeṭṭawen, yeɛreq mmi-s d uɛdawis. Anwa i ineqen? anwa i ttḥuddun? anwa i tt-iḥemlen? anwa i\ntt-ikerhen? meskint Lezzayer.\nYiwen was kkren-d yirgazen, wid yerɣan ɣef nnif, subben-d\nakk seg i durar, leṣwat-nsen cerrgen lebḥur, neddhen ɣef tlelli.\nBɣan ad ḥebsen lbaṭel, bɣan ad heḍren s tmaziɣt mebla akukru,\nmebla leḥya. Ih mebla leḥya acku si lxuf n leḥbus, si lxuf n\nlmut neheder s leḥya. Maɛna ṣṣber yesɛa tilisa, akken yebɣu\nlbaṭel yesɛa acciwen yiwen was ad d-yenṭeq lḥeq, ad yerreɛreɛ,\nad yemḥu, ad yeqleɛ iẓuran n lbaṭel.\nAkka i d-yerra udrar ṣṣut i wid yebɣan amennuɣ ɣef tlelli, d\nimeqranen neɣ d imecṭaḥ, ṣubben akk, idammen la ttfuṛun,\nleɛqel yenhewwal, rẓen leqyud mebla lxuf, bɣan imenɣi ɣef\nWidak yebɣan ad ɣ-mḥun teṭṭef-iten lxelɛa : aya ziɣ mazal\nirgazen di Lezzayer ! Aya ziɣ mazal wid ur nemmut ! Neǧɛel\nnekfa-ten ! Ansi i d-kkan wigi ?! Yerna mačči d kra !\nYenṭeq umeqqran deg-sen : zlut, nnɣet, ḥebset, yiwen urgaz ur\ntuḥwaǧeɣ ad d-yenṭeq.\nFfɣen-d yiḍan, ssuzlen idammen, wa yeḥbes wa yemmut.\nBɣan ad aɣ-mḥun i lebda. ma d nekkni xas yemmut urgaz\nwayeḍ ad d-yekker deg umkan-is. Deg yidammen-nneɣ i\nnettawi leḥrara n umennuɣ, leḥmala n tlelli. Amezruy-nneɣ\nmuḥal ad t-mḥun, d agerruj i d-yettaǧǧa lǧil i lǧil. Muḥal ad\nmḥun neɣ ad nettu igelliden-nneɣ. Kcem axxam i k-yehwan\nulac win ur nefki i yiwen seg warraw-is isem n yigelliden nneɣ\nimaziɣen, yerna win tesseqsaḍ deg-sen yezra ansa i d-yekka\nAmek i bɣan ad mḥun amezruy-nneɣ? Lukan kan ad hennin\niman-nsen, ad sersen leslaḥ-nsen, ad ǧǧen amkan i yimawlan n\nIlaq ad nkemmel tudert, ad nkemmel amennuɣ ad d-naǧǧew\nasirem, ad d-neḥyu ayen nɣan. Bɣiɣ ad lḥuɣ deg ubrid mebla\nma muqleɣ akka d wakka, bɣiɣ ad heḍreɣ mebla ma kukraɣ\nlɛibad, anwa yellan yid-i, anwa ur nelli yid-i, atmaten d\natmaten di lɛid ur ttemɣafaren, aɛebbuḍ yiwen i ten-id-yeǧǧan\nlumaɛna idammen amzun mxallafen, wa di laṣel-is yeṭṭef, wa di\nlaṣel-is yenker, wa yedda ḥafi yeɛfes ɣef isennanen, wa deg\nsebbaḍ imsemmer la yettbeddil. Di tala n ddel la ites, yeswa ur\nyeṛwi, u muḥal ad yeṛwu.\nAkken yebɣu ḥemleɣ tamaziɣt, zriɣ mačči d ayagi ad tt-idyesnernin, ad tt-id-yessifriren, ad tt-iḥeddren.\n15 leqrun seg wasmi i d-kecmen inselmen tamurt-nneɣ nekk\nmačči d taɛrabt, muḥal ad qebleɣ i widak yeqqaren nekkni d\nizzayriyen d iɛraben nebɣa neɣ nugi. Lislam yerra-yaɣ d\niɛraben, wigi i iheddren akka d wid-nni yebɣan ad rren tamurt\nnneɣ d yiwet n ccerq alemmas, bɣan ad mḥun laṣel n tmaziɣt.\nD nekkni kan ɣef wayef i d-yewwi lḥal ad nelḥu ad nadi, ad\nnennaɣ, ad nɣer, ad nesɣer tutlayt-nneɣ, ur ilaq ara ad tt-neǧ ad\ntegrireb am lberj-nni n ṛṛmel i ssegrarebent lemwaji. Ilaq\ntamaziɣt ad nebnu lsas-is ɣef ṣṣeḥ iwakken muḥal ad tegrireb.\nWagi d azref-nneɣ ɣef wayef i nettnaɣ, ur nejḥil, ur neǧǧi di\nleɛqel, ayagi d lḥeq n yal agdud.\nNebɣa tameslayt n tmazɣa ad tuɣal d tunṣibt.\nḤekkmen s lislam, ddin n lḥeq n tegmat n tdukli, n leḥmala,\nlumaɛna ur fhimaɣ ara, ay ttwaliɣ d lbaṭel, d leḥbus yeččuren, d\nMi i d-ilul urgaz gar-aneɣ ad t-zlun, yak ulac wi newweḍ !\nMačči d tamurt-nneɣ i nebɣa ad nhudd neɣ ad nesseɣli.\nTamurt-agi nḥemmel-itt akter-nwen, nḥemmel-itt akter-nwen\nacku d Masinisa, d Yugurten d Kusayla d Tinhinan …d watas n\nwiyaḍ nniḍen, i yennuɣen, i iḥurben, i yebnan lebruj imenza. D\nnutni i yerran lsas, i yerran tiṭ i yiɛdawen. Nḥemmel-itt kter\nnwen acku d nettat i d-yemmat-nneɣ. Lezzayer nḥemmel-itt\ntebɣam neɣ ala. Akken yebɣu iḍul zzman, yiwen wass ad tuɣal\nɣer yimawlan-is. Ẓriɣ tettuggadem-aɣ, tleḥḥum s leslaḥ, nekkni\nneleḥḥu s yifassen-nneɣ, nesɛa kan imeslayen ad nennaɣ yissen, dayen i yeqqazen deg wulawen-nwen.\nKateb, Djaout, Yefseh, Boudiaf, Lwennas… xas ur rfiden\nleslaḥ deg wudem-nwen, nɣan-ken xas mazal ad tettidirem, ma\nd nutni yid-neɣ la ttidiren yal ass, di yal axxam, di yal ul, di yal\nallaɣ n wemdan, d amɣar, d ilemẓi, d amecṭuḥ, d ameqran, d\nargaz neɣ d tameṭṭut xas akken tenɣam-ten.\nYella yiwen urgaz i d-yekkren d ilelli, akukru deg wul-is ur tyessin, yeww-id lefhama, leḥnana, leḥmala n tlelli, leḥmala n\ntmaziɣt. Seg wass amenzu mi d-ilul, seg wasmi yella d ilemẓi,\nrran-t ger wallen-nsen acku d yiwen umaziɣ i icennun ɣef tlelli\n: Lwennas Matoub yiwen ur yezmir ad yemmet, ilul-d d ilemẓi,\niɛac d ilemzi, d yiwen i wumi ur tettfakka tudert. Wwten-t ur\nyerriẓ, rẓan-t ur yekni, ukrent ur yemxell, nɣan-t ur yemmut.\nA yul-iw henni-yi, ɛyiɣ di nnhati, a yiḍes, a yiḍes ili-k d aḥbibiw akken ad iyi-henni wallaɣ-iw. Yugi ad yessussem, ugadeɣ\nad ssusmen akk, ad brun i ṭṭbel deg waman.\nIh, ayen akka nezdel, nessusem, ayen akka nebra i ifassen ? I\numennuɣ-nni i yebda Lwennas amek ad teḍru yid-s !\nUr tettum a Yimaziɣen fell-aneɣ i yeɣli di targa, ayen akka i dyeɣli ṭṭlam fell-aneɣ, ayen akka nettu leɛhed i s-nefka !\nNekk wellah ur ttuɣ, tekkrem ula d kunwi ! Amennuɣ-nneɣ\nmačči d win n leslaḥ, mačči d win n lmut, mačči d win n\nyidammen, amennuɣ-nneɣ s uselmed n tutlayt tamaziɣt, ad dtban, ad d-tifrir a ttaɛlay deg igenwan.\nUrgaɣ amzun d tidet, di lemnam-iw walaɣ udem-is yergagi\nwul-iw, runt wallen-iw, yenna-yi " ddem imru aru, smekti-ten\namer ad ttun ini-asen fell-awen i yefna leɛmer, ini-asen ayen i\ntefkam lebɣi i layas, ayen akka i teknam, teǧǧam ɛeddan wid ur\nIni-asen xas mmuteɣ rruḥ-iw seg yigenwan la d-yettwali, la\nttruɣ, lehḍur-iw mačči aṭas i sen-yecfan, ini-asen ad d-kkren, ad\nakin, ad ḥkun amek tella tidet.\nNniɣ-as muḥal ad k-nettu yak xas ulac-ik telliḍ, gar-aneɣ\ntezgiḍ. Nefka-ya-k leɛhed muḥal ad aɣ-ikellex zzman, yak yidk i nebɣa ad neddu assen mi uran lefraq yid-k, yak yeffeɣ-aɣ\nNerẓa, nesserɣ, nettru, nenheq, nemmut, acḥal d amectuḥ, d\nilemzi, d tameṭṭut i igezmen s ṛṛṣas, yak teḥzen tefsut di tizi\nakked bgayet, yak ur tensi tmes di tuddar n leqbayel, yal axxam\nyefka asfel, duxxan yewweḍ ɣer yigenni wis sebɛa.\nḤeznen yidurar n leqbayel, yak mazal nettru negguma ad nettu,\nlehḍur-ik d agerruj i nekseb, ur ifennu.\nLwennas yeḥzen wul-iw fell-ak mačči d ayen yezmer yiles ad\nd-yini, nebda tikli tidet fell-as ad nadi, nebda amennuɣ, ar\ndeffir tuɣalin ulac, ṣṣut-ik mazal yettecerrig idurar, taqbaylitnni i wakken ad tifrir fell-as mazal ad nemmet. Ih ass-a la ttneqqar deg uɣerbaz, ahat amzun newweḍ asirem-nneɣ umaɛna\ntargit-nneɣ mazal tḍul. Xas tella tmaziɣt deg uɣarbaz, azal ur\ntesɛi, lebɣi-nneɣ mazal ur t-newwiḍ. amennuɣ-nneɣ mazal iḍul,\nur bɣiɣ ad aɣ-segnen s wayagi. Ur ilaq ad nettu anwa id nekkni,\nanwa i d nutni.\nNutni d wid yenɣan Guermaḥ Masinisa d wid meṛṛa akk\nyeddan yid-s, ggujlen imawlan, ggujlen warrac, tegzem tasa n\nyal amdan. Amek i bɣan ad nesemmeh, amek i bɣan ad\nnessusem, nekk muḥal ad semḥeɣ, u muḥal ad qebleɣ tagmat n\nwin a isemḥen.\nIlaq ad nekker, ad nbedd, ad nerr tajmilt i yal yiwen yemmuten\ndi tefsut taberkant. Tafsut yewwin yid-s ilmezyen i wumi kksen\ntudert, widak yuran s yidammen-nsen "tilelli", teǧǧa-yaɣ-d\nleḥzen d yimeṭṭawen. Mačči s yimeṭṭi ara sen-nerr tajmilt,\nmačči d tizlatin kan i uklalen.\nMačči d aya la ttraǧun seg-neɣ, asirem-nsen d wina akken\nyebda Dda Lmulud Mɛemri, netta ibdat, nekkni ad t-nkemmel\nacku wigi yemmuten ṛẓan asalu. D nutni i aɣ-yekksen lxuf d\nukukru, sbegnen-d tafat n tmaziɣt, ayen akken iweɛren d nutni i\nt-iqublen. Ihi tajmilt-nsen asmi ara tuɣal tutlayt n tmaziɣt d\ntutlayt tunṣibt. Ad tt-iɣer mkul azzayri, di mkul tama n tmurt,\nmačči d win kan yebɣan ad tt-iɣren, mačči d deg yiɣerbazen n\nTizi neɣ n Bgayet, nebɣa ad ɣren tamaziɣt bessif.\nYeqber igenni, ur d-yefki tiqit, gezmen wulawen runt wallen n\nyal amaziɣ di ddunit, tadyant yeḍran abrid-a txulef, xas rut a\nwidak i d-yeqqimen, nɣan ula d llufan yellan di dduḥ, nɣan ula\nd winna urɛad iwala tafat, nɣan-t netta d yemma-s.\nA lmalaykat mmagremt-ten-id a wwim-ten ad zedɣen leǧnan di\nleǧennet yeɛlayen. Ini-asen ad uɣalen d iɛessasen fell-aneɣ, ad\nṣebren xas iḍul zzman, tajmilt-nsen, ad asen-tuɣal, ad ferḥen mi\nara naweḍ lebɣi.\nNekk deg-sen ad d-smektayeɣ, muḥal ul-iw ad yayes, muḥal ad\nyettu, ad d-smektiɣ ass-a azekka, amennuɣ-nneɣ ilaq ad tnkemmel. Ihi kkret a Yimaziɣen, a widak yeggullen ur neḥnit,\nabrid mazal iḍul, asirem-nneɣ xas ur t-newwiḍ maɛna deg wul\nmazal yettidir, yettnerni.\nIkeč a Masi\nGma ur d-tesɛi yemma\nWina akken ijerḥen ul-iw\nIceriqen n yiṭij\nƐedand si ṭaq\nTidak idlen rruḥ-iw\nBeddeɣ ɣef ṭaq\nDexxan yesru-d allen-iw\nA wina i zedɣen\nAd iqim deg umezruy\nS idamen-ik uriɣ-ten\nXas gullen ad nɣen\nItran di tuddar\nMačči di berra\nWag-i d axxam-nneɣ\nḍegreɣ-d iman-iw si ṭaq\nAhat ad rewleɣ\nSi mkul tama\nUr nesɛi talit\nAkken ad d-nner nnehta\nImesbaṭliyen d kenwi\nA wid ur nesɛi tissas\nTin-a akken s wayes nettwali\nTili-nwen i ttɛicin di ṭṭlam\nTettɛicim kan i lbaṭel\nMi aken a ferḥeɣ\nMi aken a ttruɣ\nS imeṭawen n leǧruḥ-iw\nMi ṭṭṣeɣ fell-am\nDeg-m tezuzen-yi lmeḥna\nḤemleɣ-kem d tacebḥant s wudfel\nḤemleɣ-kem deg-m tecɛel tmes\nḤemleɣ-kem s yetran i ttfeǧiǧen\nḥemleɣ-kem s wagu d ṭṭlam\nḤemleɣ-kem xas yefqeɛ igenni\nXas lḥiɣ ḥafi\nCaḍeɣ ur swiɣ\nLuẓeɣ ur ččiɣ\nKem d lǧennet\nUr nessin azal-im\nTiṭ n win yemmuten\nTiṭ n win yeṭṭṣen\nTiṭ n win ur nesɛi asirem\nAnwa a yrun fell-awen\nDeg wul n Lezzayer\nLeḥuɣ iḍaren-iw ɣef tuyat-iw ma d leɛya neɣ d layas ur ẓriɣ,\nttwaliɣ ayen iy-id yezzin, imdanen sweḥcen-iyi, ur yi-d iban\nkra di ddunit-a deg i lliɣ. Ur ẓriɣ ma mmuteɣ neɣ di ddunit\nmazal ttidireɣ, ur ẓriɣ ma ukiɣ neɣ di targit ruḥeɣ, ih ruḥaɣ !\naniɣer? werɛad faqeɣ !\nWerɛad ɛqileɣ amkan iyi-d yezzin.\nWa ileḥu, wa i ttuɣal-d, wa i ttaɣ, wa iznuzu, wa i ttaḍsa, wa\nBeddeɣ rriɣ-d nnehta, amzun sarden-iyi alɣ-iw. Mazal beddeɣ\nla ddawareɣ ɣef yiman-iw, a ttwaliɣ akka d wakka, ttwaliɣ d\nasawen, uliɣ-d si lqaɛa neɣ ɣliɣ-d seg igenni, ur ɛqileɣ ayen\nakka i yi-d yezzin.\nAd seqsiɣ ! setḥaɣ imdanen ur ssineɣ, ugadeɣ amer ɣliɣ-d di\nddunit deg aydeg ur d-luleɣ, rniɣ rriɣ-d nnehta ahat ad yifsus\nciṭ wul-iw, dayen ur zmireɣ ad ṣebreɣ, ad waliɣ kan anwa ara\nseqsiɣ, ahat ad fehmeɣ wa ad ẓreɣ anda i lliɣ.\nAnwa ara seqsiɣ ? Imdanen akk ḥaren, a ttazzalen, ɣeṣben tikli:\n-Semmeḥ-iyi ak seqsiɣ...\n-A yemma anda nella…\n-A yaqcic ak seqsiɣ…\nAyen ulac wi-y-id yerran awal!\nAɛni ur y-i-d ttwalin ara ! Aɛni ur y-i-d sellen ara! Astiniḍ\nbeddeɣ kan d lexyal..!\nDɛiɣ a Ṛebbi mel-iyi abrid. Qimeɣ di teɣmert serseɣ afus-iw\nɣef lḥenk-iw, ttxemimeɣ, walaɣ snat n tlawin heddrent amzun\nur msefhament, tenna-yas yiwet :\n-Ass-a yid-i a ttawiɣ .\nTenṭeq-d tayeḍ-nni terra-yas-d :\n-Ala urɛad id yewweḍ lḥedd-is.\nHeddrent nek la tent-ttwaliɣ, nek semḥsiseɣ, nitenti heddrent\nTenṭeq tmezwarut-nni :\n-Dayen iffeɣ rruḥ-is.\nTerra-yas-d tayeḍnin tenna-yas :\n-Nniɣ-am ala di targit kan i truḥ, ur ilaq ara ad tɣedreḍ di tnafas.\nDayen tura fehmeɣ acu yeḍran yid-i, ziɣ d lmut ay mmuteɣ,\nnekkini mačci d nekkini, nekkini d rruḥ-nni izedɣen tafekkainu, daymi ziɣ imdanen ur iyi-d ttwalin ara.\nNniɣ-as : a lmut ass-a walaɣ udem-im, acḥal d abrid i kem\nmennaɣ, acḥal d ass i m-sawleɣ, kem ɣur-i ur d-terziḍ, tafekkaw ass-a temmut ma d nekk yid-m ad dduɣ ɣer ddunit nniḍen.\nTayri-k ulac lemtel-is, uzleɣ, nudaɣ, muqleɣ di mkul amḍiq, di\nmkul aḥriq, di mkul tiɣmert n ddunit, leḥnana-k a baba ur ttufiɣ.\nAnda-k ? anda-k ? udem-ik iɣab, fell-as la ttnadiɣ, ilem iyi-d\nteǧǧiḍ, ḥed ur t-yeččur. Mennaɣ, mennaɣ, mennaɣ a baba wi\nyeddan yid-k asmi k-wwin s ddaw tmedlin yid-k ad ṭṭseɣ i\nAyen iyi-d-teǧǧiḍ wehd-i ? ur k-ɣaḍeɣ, a baba amek ara k-ttuɣ\n? Lǧerḥ-ik d leɛwam ur yeḥli. Weḥdi ḥemleɣ ad lḥuɣ ger\nyemdanen la ttḥewwiseɣ ɣef udem-ik neɣ udem yecban udemik neɣ ṣṣifa yecban ṣṣifa-k.\nXas akken ur yelli win i k-icuban, ttkellixeɣ iman-iw, ad dduɣ\ndeffir lexyal i ileḥḥun, nekk si deffir la ttazzaleɣ alamma ukiɣd si tnafa, dɣa imir leḥzen ad yeččar ul-iw. Imeṭṭi deg-i yekfa\nlumaɛna allen-iw zgant ttaǧwent-d, ẓrant d imeṭṭi kan ara\nƐuhden-iyi wuḍan ur kkawent wallen-iw i lebda, tamuɣli anda\ntruḥ ad tt-mlil d wudem-ik, anwa yennan truḥeḍ, temmuteḍ,\nnekk yid-i dayem telliḍ.\nDi tsusmi n ṭṭlam, mkul mi d-telli tewwurt, ad tekcem tafat n\ntziri iwakken ad waliɣ udem-ik, ad iyi-twanṣeḍ di ṭṭlam n\nwuḍan ɣezzifen i d-yettarwen tasmuḍi ineqen asirem-iw,\nlumaɛɛna mi walaɣ udem-ik leḥnana deg wul-iw tessefsay\nteqseḥ d uqerrif n wuḍan n ccetwa.\nKerheɣ tafsut acku deg-s i luleɣ, kerheɣ talalit-iw imi di tefsut i\nd-tella, kerheɣ tafsut imi deg-s i yi-iǧga baba ɛzizen fell-i.\nDi teḍsa n wuglan la ttnadiɣ ɣef ucmumaḥ, anwa-t ? anwa i d\nargaz deg-wen ad yili am baba ! Ḥemleɣ-k, ḥemleɣ-k a baba ur\ntesɛiḍ azref iwakken ad truḥeḍ wa d-teǧǧeḍ ilem yeččuren d\nḤemleɣ-k mebla tilas a win i yi-fkan tudert, telliḍ d tala n\nYeɣli-d ṭṭlam, muqleɣ d asawen, itran, tiziri wunsen-yi amzun\nd tiglit i lliɣ. Tiziri tekna ɣer lqaɛa ger wafriwen-is tewwi-yi\nnleḥḥu di tmurt ur ssineɣ, nekcem taddart leɛmer walaɣ. Zdat\nyiwen uxxam tessers-iyi, tawwurt fell-i teldi-d. Si lebɛid tbaniyi-d tafat amzun deg-i la ttraǧun. Kecmeɣ, mmuqleɣ, ul-iw\nyedduqqes, inṭeq-d ɣur-i ṣṣut, ɛeqlaɣ-t wagi d baba ɛzizen felli, yenna-yi : ur kem-ǧǧiɣ a yelli, d Ṛebbi i yebɣan akka, kkes\nleḥzen deg wul-im ! Ḥṣu ḥezneɣ ma tḥezneḍ, ferḥeɣ ma\ntferḥeḍ, aki tura ! Rziɣ-d kan ɣur-m di targit akken ad twaliḍ\nudem-iw i tcedhaḍ, ḥusseɣ i lefraq-nni i kem-iqerḥen, ayen truḍ\nfell-i ḥed ur t-iwala ala nekk d Ṛebbi, ḥṣu kan zgiɣ yid-m lliɣ.\nUkiɣ-d si targit ur s-nniɣ ayen bɣiɣ, mačči d lebɣi-w mi fkiɣ\nlebɣi i layas, ǧǧan-yi wid ḥemleɣ, yeǧǧa-yi lebɣi-w ur d-yegri\ndeg-i wufud, ɛyiɣ di nnhati, ɛyiɣ di tlufa yettnadin fell-i, mi snniɣ ad ttuɣ layas ad d-afeɣ ugur yurez-iyi lebɣi-w. Wehmeɣ a\nbaba ayen i yi-ssefcalen widak igullen ad yi-sseɣlin.\nSemmeḥ-iyi a baba, dayen ur zmireɣ, yekfa deg-i lǧehd, nɣan\ndeg-i asirem, ur ǧǧin deg-i s wayes ara qableɣ azekka, lmut-ik\ntehlek-yi, lɛibad ur ǧǧin deg-i tudert, skerhen deg wul-iw\nleḥmala, nfan leḥnana, lehna, tasusmi kksen-as azal di tudertiw n yal ass. Ayen akka tamuɣli n medden akk ɣur-i, tismin,\nleḥsed yis budden-iyi, ula d wid ḥemleɣ glan yis-i, bɣan akk ad\nfehmen, ma ur fehimen ad d-snulfun.\nTezriḍ welleh ar ɛyiɣ, sedhuyeɣ kan iman-iw, i kečč a zzman\nur tɛeyiḍ deg-i ? Tura xdem i k-yehwan ma d kečč a lmektub\nkemmel-as i lmeḥna-w. temẓi-w i wumi trebbaḍ lemḥan mebla\nleḥnana kemmel-as alamma tsellaw, ddunnit-iw tessegrarbeḍ-tt\ns lekmal, sexreb-itt ur ttaǧǧa deg-s axeclaw. Ma d asirem-iw\ntesruḥeḍ akken d iceqfan, yis-s kemmel-as i yiẓri-w alamma\nyekkaw, a zzman serwet deg-i akken i k-yehwa.\nA lmektub kemmel-as i rruḥ-iw, dayen ssem-ik ur yettqiri,\nkemmel-as ar daxel i wul-iw, lhiba-k ɣur-i teɣli, dayen teɛreq\nlbenna n tudert. Tuǧweḍ-iyi-d leḥzen deg-i yefti, alami yeɛreq\nA zzman, sehlek-iyi akken i k-yehwa ur mazal lebɣi-w ad\nyedduqqes, ma d ul-iw yemmut xas akken yedder. Dayen tasaw tura tulwa, deg usirem ul-iw yefles, xas akken tudert teswa\nlumaɛna aṭas deg-i teqqes.\nLeḥzen mi yeffud deg iẓri-w i yeswa ma d jjiq deg wul-iw i tyekkes. A zzman rnu-d ma tebɣiḍ dayen ur mazal ad ḥesseɣ,\nsiwel-as i leḥzen fell-i ad yernu ad yifiḍ, dayen di tɛekkemt n\ntudert serseɣ, ma d kem a ddunit deg-i testehzaḍ yerna ur\nzmireɣ am qezzbeɣ, ma mazal deg-i ciṭ ur kem-ttɣaḍeɣ,\nqazzem-d ɛuhdeɣ-kem ar d am-t muddeɣ.\nA zzman siwel-as i leḥzen, Roza wehd-s ad yeḥmel, ini-as\nbalak ad yettu ṣṣura s iɣeblan as-ikemmel, ma d udem-is, ini-as\nmi t-yeẓra s imeṭṭi ad t-yessekfel, ma d ul-nni amcum i wumi\nteḍra, in-as qrib ad yemḍel.\nA zzman ur mazal ad ɣiḍeɣ iman-iw, ɛuhdeɣ Ṛebbi ur mazal ad\nttruɣ, ur mazal ad amneɣ lɛebd di ddunit, dayen ur mazal ad\namneɣ ul-iw, tid i yi-ixdem ad asent-cfuɣ, mazal kan ad d-aɣeɣ\nlqid i yimi-w iwakken di lehḍur ur d-rennuɣ, ma d tamuɣli-nni\nakken deg iẓri-w ad as-d bnuɣ zzerb s umendil n layas iwakken\nad yemḥu usirem deg wul i lebda.\nA ṣṣalḥin n tmurt-iw ar ɣur-wen ɛennaɣ a Sidi Sadi\nUbelqacem, Ṣalḥin, sadatt anda ma tellam, serḥet-iyi ad ruḥeɣ,\nɛemdeɣ ad mmteɣ d taɣribt imi tamurt-iw ur iyi-tefki lḥeq-iw.\nAṭas aya i ṣebreɣ, yegguma wul ad yesteɛfu iɣaḍ-iyi meskin ur\nyefhim d acu i yeḍṛan yid-s, allaɣ-iw yezga icewwel ula d netta\nur yufi ixef i ddunit-iw.\nA yemma, a taḥnint n wul-iw, mmel-iyi anwa abrid ara awiɣ,\nur ufiɣ amwanes deg wuḍan ɣezzifen, ugadeɣ ur iɛeyyu deg-i\nɛawaz, ur iɛeyyu deg-i unazeɛ d nnhati, ugadeɣ s aẓekka yid-i\nSi Muḥend wi k-id-yeḥyan, wi k-yefkan tudert xas yiwen yiḍ\nad iyi-twanseḍ di lweḥc akked lxiq ttidireɣ yal iḍ, ad k-d-ḥkuɣ,\nad runt wallen-ik. Ad d-taseḍ s usefru ad tdawiḍ ul-iw seg\nleǧruḥ ad yeḥlu, afus-ik ɣef lǧerḥ ma tesserseḍ-t, d ajeǧǧig degs ad yemɣi, siwa keč ara ifehmen ayen yellan, yuɛer uwḥid ur\nnesɛi lwali, ula d Ṛebbi i t-id-ixelqen yettu-t.\nƐfu-yi a Ṛebbi ma di lehḍur cḍeɣ ar ɣur-k ttnaǧiɣ, talwit ahat\nad tt-afeɣ ar ɣur-k dayem deɛɛuɣ, deg-i ur tettakeḍ afus. Ẓriɣ ur\nlliɣ deg wid tḥemleḍ, ẓriɣ ur uklaleɣ leɛfu sɣur-k, ur ẓriɣ ayen\ndeg-i i tetabaɛ deɛwessu, lehlak-iw ḥed ur as-yufi ddwa, la ṭbib\nla ṭṭaleb. Kra n wayen teɛteb terwiḥt ar tagara ur tɣellet, yuɣaliyi lḥif d abernus, mi d-tewweḍ tefsut nniɣ-as ad tifrir fell-i\ntagut, ziɣ fell-i yeggul alamma d aẓekka. Mi iɛedda ugeffur, ad\nd-yecṛeq yiṭij, akka i ttṣebbireɣ ul-iw almi i d-ufiɣ teǧǧa-yi\nHenni-yi a rruḥ, d lxiq deg-i i d-trennuḍ, teẓriḍ ul-iw d amuḍin,\nɣedren-iyi wid-nni i wumi fkiɣ laman, ǧǧan-yi di ṭṭlam ger\nyiberdan. Zhu, lferḥ amek iga? Nekk yid-s ur d-mlaleɣ, a wid i\nyi-ihudden lsas, wekkleɣ-awen lḥif i yi-yuran, dayen yemmut\nwul-iw fell-awen, ddnub-iw yid-wen tewwim-t, azal n tudert\nɣur-i yeɣli, lukan kan ad medlent wallen ad yertiḥ wul deg\nusawen ur nettfakka, nekk daɣen ad henniɣ seg wuguren i dyettlalen yal ass i d-iteddun akked yicerriqen n yiṭij i d-yettalin\nA Ṛebbi ay awḥid, a win ur nesɛi acrik, ma mazal deg-i later i\nlebɣi keč tezriḍ d acu-t, siwa ayen-nni i ak-ḍelbeɣ, fiḥel ma\nnniɣ-d d acu-t, fiḥel ad sruɣ tinna i iyi-d-isɛan. A Ṛebbi ɛyiɣ,\nwis ma ad tifrir tagut fell-i, tḍal-d fell-i tewser d tinigit ɣef lḥifiw.\nAḥeq ṭṭlam d usemmiḍ i iḥedren i mkul tawaɣit iyi-yuran, aḥeq\nasm’akken umneɣ taḍsa n wuglan, aḥeq ayen akk yeḍran, aḥeq\nirgazen-nni yettbeddilen, yeskiddiben, ur nesɛi awal, aḥeq\ntilawin-nni yettqabalen lḥeq s lbaṭel ma mazal ad geɣ azal i\nwemdan yettgallan s wayen ur yumin, daɣen ur mazal ad\nyedduqqes usirem-iw xas d acmumeḥ ɣef wudem-iw.\nAyen akka ur cubaɣ imdanen meṛṛa ? Wa yeṭṭes yettargu, wa d\nwis sin la izehhu, ma d nekk iɛuhed-iyi ɛawaz ur ifureq lecfar,\nmi s-nniɣ teɛedda ccedda, tufrar tegnawt ad afeɣ d asigna\naberkan i yi-yedlen, ziɣ urɛad kan i d-yelḥeq. Ayen a Ṛebbi ur\nsɛiɣ amur di tudert yelhan, deg ucmumeḥ i d-yettalin deg wul,\nwinna i wumi ɣezzif leɛmer.\nDeg wallen-iw cerrgent-d tiregwa n yimeṭṭi, lḥif-iw d bab n\nwul-iw d imezgi yugi ad yeffeɣ, yufa tala deg-s aman din\nyeḥya am sselṭan, iḥerrem ɣef wudem-iw taḍsa. Isles-iyi lekfen\nur mmuteɣ, yehda-yi tamḍelt, lebɣ-iw ur tt-yebɣi, yebna-yi\naẓekka icebbeḥ-it s lwerd d lyasmin, yenna-yi : aẓekka mačči i\nkem, ass-a ad awiɣ taḥbibt n wul-im. A yemma ɛzizen fell-i\ntemmut temzi-w ur tuklal tasmuḍi n wakal, temmut temzi-w s\nufus-iw serseɣ ijeǧǧigen ɣef uẓekka-s, feṛseɣ cebbḥeɣ axxamiw i tewser, ul-iw, allaɣ-iw ur tt-bɣin, i terẓageḍ a temɣer a\ntaḥbibt n tmara, a tina a yi-ẓẓuɣren i lebda, mennaɣ lukan\ntemẓi-w ur temmut.\ni iɛddan deg yiseggasen, i ineqsen di leɛmer tafat ur d-tḍal felli, ur ɣelteɣ ayen akk ɛetbeɣ, ayen a zzher-iw ur d-teddiḍ di\ntlalit-iw. Asmi d-luleɣ yeḥzen, yeqber igenni, lebṛeq, rɛud d\nigefren, urfan assen i d-ddan yid-i, mačči d nekk i ten-ibɣan,\nlukan nesɛi lxetyar di tlalit, tafat wellah ur tt-ttisineɣ, acḥal d\nabrid i s-nniɣ a yemma ayen i yi-d-tesɛiḍ ?\nTalalit-iw d ilili, ddunnit-iw ur tesɛi azal, ayen akk mennaɣ di\ntemẓi ur telḥiqeɣ, anda i greɣ aḍar, ad yames. Mi lḥiɣ aqdim ad\nɣliɣ, weḥceɣ ayen i d-ileḥḥun, weḥceɣ deɛwessu ur ttwalaseɣ,\nweḥceɣ ddnub n wayen ur xdimeɣ.\nSegmi lliɣ di dduḥ i ttruɣ ar ass-a mazal ur kkawent wallen-iw,\na yemma ur tesɛiḍ ddnub di tlalit-iw, ixleq-iyi-d Ṛebbi s yir\ntawenza, mi friɣ ugur ad d-afeɣ aqettun yegguni-yi. Daɣen assa terziḍ-d ɣur-i amzun iḍelli kan i k-furqeɣ, ass amenzu deg-i i\nd-luleɣ aṭas i d-tɣessbeḍ tikli ɣur-i, fell-i ur teɛzizeḍ yehwaya-k\nkan ad d-tettɣawaleḍ ass-a daɣen terziḍ-d ad teẓmeḍ allen-iw,\nad teqqseḍ ul-iw, ad terrẓeḍ asirem-iw, ad takreḍ aseggas di\nAyen a yemma ur cbiɣ tizyiwin-iw, dayen teggul cedda ur yiteǧǧi, turez ixef-iw, ifat-iyi akk ayen bɣiɣ, ih lebɣ-iw la\nyettazzal gummeɣ ad t-leḥqeɣ. Aqel-iyi ḍaɛeɣ di lebḥer n\nlexyal-iw, ur ufiɣ win ara yi-sseknen abrid ara awiɣ, abrid\nyessufuɣen. Walaɣ targit ger yiberdan ḥeṣleɣ d ṭṭlam i iyi-dyezzin la ttsuɣuɣ ḥed ur d-yesli, xas akken lɛamma tezzi-yi-d,\namzun ɛuẓẓgen, s yifassen-iw la ttwehhiɣ, hed ur yi-d-iwala\namzun ḥed ur d-yettwali. ttidireɣ ger tudert d lmut, wid\nyeddren ur ttḥussun yis-i, wid yemmuten ur yi-wwin gar-asen.\nḤed ur iyi-yebɣi, tudert tebra-yi lmut tugad-iyi, Ṛebbi yettu-yi\nnekk ḍemɛeɣ tudert neɣ lmut. Ih ḥeṣleɣ-d gar-asent.\nTamurt-iw, semmeḥ-iyi kem daɣen, ass-a ad kem-ǧǧeɣ, ad\nruḥeɣ, semḥeɣ akk lbaṭel-nni ddreɣ, lbaṭel-nni walant walleniw, semḥeɣ i leǧruḥ-nni i iɛebba wul-iw, ass-a ad semḥeɣ i\niseggasen-nni n lemḥani, awi-d kan ad ruḥeɣ ad ttuɣ yir tudert,\nawi-d kan ad ttuɣ yir amḍiq, anda akken ur yeǧǧuǧug usirem,\nur d-yettlal, ur yettnerni, ur yettwali tafat, awi-d kan ad ttuɣ yir\nimdanen, widak yetthuddun lebɣi n yal amdan yesɛan ṭṭmeɛ\nakken ad yimɣur, wa ad yesɛu ccan yiwen was.\nTamurt-iw, taddart-iw, ass-a ad ruḥeɣ, ad ruḥeɣ, ad ruḥeɣ anda\nakken imdanen ur sɛin ara tazmart akken ad iyi-srun, ur sɛin\nara lebɣi akken ad iyi-sseɣlin, ur cliɛen ara ma ddreɣ neɣ\nmmuteɣ, ma ferḥeɣ neɣ ḥezneɣ, ur yi-d-ttwalin xas akken zdatsen beddeɣ.\nAd ruḥeɣ anda akken temzi-w ur tettfakka, s aẓekka yid-i ad\nteddu, kunwi, qqimet da ttwalit-iyi-d s lebɛid mi ara ttimɣureɣ.\nTamurt-iw ḥemleɣ-kem, deg wul-iw, deg wallaɣ-iw, di rruḥiw, ad tidireḍ d lexyal, yid-i ad tedduḍ, ad m-fkeɣ afus-iw ad\nyi-tezuɣreḍ anda akken ad bnuɣ axxam i lebɣi-w. Tamurt-iw\nkem d lesdaq i kesbeɣ, yid-i ad tt-awiɣ anda ara ruḥeɣ.\nAh, a tamurt n yiṭij ! saki-d lerwaḥ-nni yeṭṭsen yegguman ad\nldin allen i tidet iqerḥen. Taddart-iw ass-a ad ruḥeɣ, taqbaylitiw iyya ddu yid-i ad yi-twanṣeḍ di tmura ibeɛden.\nAd ruḥeɣ ad ǧǧeɣ zdeffir-iw ayen akk kesbeɣ, ǧǧiɣ-awen\nlerbaḥ-nni ma ad yidir gar-awen i lebda, balak kan amer ad\nyekfu yiwen wass, ad yenfu ula d netta, ad yeɛyu di yir niyya.\nǦǧiɣ-awen leḥsed-nni s wayes i yi-tbuddem, yid-i ad awiɣ\nleḥmala, lehna, ǧǧiɣ-awen amkan-iw akked 20 000 idinaren n\nyal agur. Ad ruḥeɣ anda akken tafat n sbeḥ tesnernay niyya n\nyal allaɣ n yal rruḥ.\nAd ruḥeɣ anda akken i d-tettlal tlelli acku ɣur-neɣ akken ad ttyekseb umdan ilaq ad yemmet, ad yejreḥ wul-is, ad\nyettwargem, ad s-kksen leḥerma i d-yewwi deg idammen-is.\nTilelli-agi kesbeɣ, tagi s wayes ttidireɣ ur d-luleɣ yis, ur yelli\nwi i yi-tt-id-yehdan d tarzeft.\nTidet kan ad tt-id iniɣ asss-a cencweɣ-tt-id, sɣerseɣ-tt-id s\nddreɛ ger yifassen n wid yebɣan ad yi-kksen lḥeq n tudert i ilaq\nad idireɣ ass-a. Bɣan ad yi-ḥerrmen deg yizerfan yekseb yal\namdan, acḥal d ass ttewwteɣ, ttwaregmeɣ, ttwaḥebseɣ, acḥal d\nlbaṭel fell-i id-rnan, acḥal n ddel ɣef wayef i sebreɣ.\nTikwal feččlen ifadden-iw, lumaɛna tagara zgiɣ jgugleɣ di lxiḍnni n usirem yettɛicin deg idammen-iw akked lebɣi-nni id\nyettlallen mkul mi yemmut.\nMkul wa d acu i t-yessefraḥen di mkul ass ma d nekk d wid\nyecban am nek ṣuḥnaɣ-d kan imeslayen nettaru-ten ɣef lkaɣeḍ\nakked nnhati i d-itteddun di mkul awal ara d-yalin si lqaɛ n\nUr ẓriɣ ma d leḥmala n yimru, neɣ ttafeɣ-d kan kra n leḥnana i\nyi-d-tettmuddu tira di lewqat-nni mi ara mlileɣ yid-s. Ḥemleɣ\naṭas lewqat-nni, allaɣ-iw amzun ihujer ɣer tiktiwin i ttaruɣ.\nAmzun kesbeɣ lqaɛa d yigenwan. Weḥdi kan, ur yelli win ara\nyi-snuɣnin, neɣ win ara yi-sserfun, ur yelli win ara yi-jerḥen\nlebɣi-w; neɣ win ara d-yesrun allen-iw.\nIh weḥdi kan kesbeɣ kullec, ulac win ara yasmen deg-i, ih\nḥemleɣ aṭas lewqat-agi. Ttruḥuɣ aniɣer i bɣiɣ, ulac amkan i\nttaǧǧaɣ, deg igenni neɣ di lqaɛa, akk timura, ulac leɛesker, ulac\nleḥkem, ulac leḥbus, ulac yir imdanen. Di lewqt-agi ḥemleɣ\nmlih ussan n tefsut, ijeǧǧigen, leḥcic, ifrax… deg yizuɣar la\nttnezziḥeɣ, la ttazzaleɣ ḥed ur yecliɛ deg-i, ɣef leḥcic yeččuren\nd ijeǧǧiǧen amzun d tazerbit fell-as gneɣ. Abeḥri d aḥlawan\nyesseḥluy ulawen yerẓen. Igenni d ayla-w, tamuɣli-w truḥ s\nlebɛid, ttwaliɣ ayen ur tettwalim, ttḥusuɣ ayen ur tettḥussum.\nḤemleɣ ad qqimeɣ akka, wa ad ḥebseɣ akud akken ad qqimeɣ\nkan deg irebi n tafut n tefsut. Ahat ad ɛerḍeɣ tatut iwakken ad\nmḥuɣ leǧruḥ izedɣen ul-iw, iwakken ur ttxemmimeɣ, ur dttmektiɣ siwa lewqat-agi.\nUr d-qqar ala i tayri, akken tebɣu tḍul tudert acku ma telddiḍ-as\ntawwurt ad truh dayen, ɣur-k ur d-tettuɣal, tayri melmi i dtesseqsa ldi-yas ul-ik d nettat kan a tafeḍ d tinigit n lewqat\niṣeɛben, ma tḥudreḍ-tt, ad k-d-tmud leḥnana.\nSi lqaɛ n tsusmi sell-as i leḥmala ara k-d-tessawal iwakken akd-temmel tudert-nni i ilaq ad tt-idireḍ, ad k-d-temmel ddunnit\nur nelli ɣef lqaɛ, nẓerr-itt kan di lexyal-neɣ.\nUgadeɣ yiwen wass ad iyi-yeǧǧ ula d lexyal-agi i kesbeɣ, assnni ad tekfu ddunnit fell-i. Xas ttayseɣ tikwal, ul-iw yeččur d\nasirem, ur ttruẓuɣ, ur ɣelliɣ. Tikwal mi ara ɛyuɣ weḥd-i am yal\ntaswiɛt mi ara bɣuɣ ad steɛfuɣ si tudert-iw n yal ass, ttawiɣ\nyid-i yiwen umeddakkel, ameddakkel i d-yebna wallaɣ-iw. Ih,\nakka i bɣiɣ ad yili, d aḥninan am ujeǧǧig n tefsut, ad t-id-kkseɣ\ndi leǧnan, ad t-ḥadreɣ am terwiḥt-iw, ad iɛic i lebda. Ur yezmir\nad iyi-beddel s tayeḍ, ad as-muddeɣ ul-iw d tarzeft n ṭul\nleɛmer. Bɣiɣ ad yili yid-i di mkul lweqt, mi ara yi-d-sendfen\nleǧruḥ-iw, ad yili d aɛessas ɣef lferḥ-iw, ad t-kesbeɣ d agerruj\nBɣiɣ ad yili d yiwen ur nreffu, ur nemqit, d yiwen yesɛan tissas\nakked tirugza, ad yili d tafat ara iceɛlen tudert-iw, ad ḥasseɣ i\nleḥnana-s di mkul tamuɣli, ziɣ tudert d lɛali-tt, mennaɣ yid-s ur\ntettfakka, lukan ayagi akk d tidet mačči d asirem.\nYettawi-yi-d tajeǧǧigt mkul taṣebḥit, yettaru-yi-d lehdur\nḥlawen, d walen ẓiḍen am tamemt ur tettuɣ asmi yi-d-yenna :\n"Tajeǧǧigt-iw ad am-d-aruɣ akken kan ad am-d-iniɣ ḥemleɣkem, ass-n amenzu mi nemlal, tbaneḍ-iyi-d d lmalaykat, allenim, tamuɣli-m, acmumeḥ-im, lehḍur-im… ayagi akk yettawiyi-\nd ayen yelhan, si lqaɛ n yiẓri-m yecban itran teqqareḍ-iyi-d "\nawi-d afus-ik deg-s ad ṭṭfeɣ", mi ara yi-d-tiniḍ " ḥemleɣ-k ",\nttḥussuɣ iman-iw d agellid ay lliɣ, kem daɣen d tagellidt siwa\nkem i yellan di lberj-iw.\nTajeǧǧigt-iw, ulac win iyi-fehmen hala kem, ih kem i yeččuren\ntudert-iw iḥeznen d lferḥ, d kem i icerken yid-i lqerḥ-iw d\nlferḥ-iw, d kem i iṣebbren i wurfan-iw.\nKem d tayri-w, d tawacult-iw, d ddunit-iw, ddunnit-iw n lebda,\nṚebbi yeẓra rrbeḥ-im d rrbeḥ-iw ayen i kem-iqerḥen, iqreḥ-iyi,\nlferḥ-im d lferḥ-iw daɣen. Ur bɣiɣ tayeḍ ḥala kem, tajeǧǧigt-iw\nxas akken uggadeɣ azekka, lumaɛna ad xedmeɣ yal ass, yal iḍ\nannect-a akk i kem, ẓriɣ nesɛa yiwet tikti, ẓriɣ, yerna umneɣ\nbelli tayri-nneɣ ad tennerni yal ass ɣef wannect-a ur\nYenna-yi-d daɣen :\n"Lukan ad tzewǧeḍ yid-i\nAd am-sselseɣ tayri-w deg uḍad-im\nD taxatemt n 22 kara\nLukan ad tzewǧeḍ yid-i\nS ddaw iḍaren-im ad knuɣ\nDdunnit yelhan ad am-tt-id muddeɣ\nD lemlak ɣlayen\nI lebda ad am fkeɣ lferḥ\nAd am-buddeɣ ddunnit-iw\nI lqerḥ akked lferḥ\nYal iḍ ad ninig anda yebɣa wul-im\nAm yiṭij ɣef tjeǧǧigt\nD kra icerriqen yeḥlawen\nDeg ussan-im iḥeznen neɣ ẓẓayen\nAd d-aseɣ ad am-d-awiɣ ciṭ n lferḥ\nAd kem ḥadreɣ seg ukukru\nAd teqqimeḍ deg wul-iw\nSiwa kem d tameṭṭut n lebɣ-iw\nTezriḍ lehḍur-iw ffɣen-d seg wul\nAd am-d-iniɣ kan iwakken ad-aseɣ\nAd d-ḍelbeɣ afus-im\nSɛiɣ kan lehḍur-agi\nAd ten-in-awiɣ yid-i\nUr ksibeɣ la adrim, la lerbeḥ niḍen .\nSɛiɣ kan tayri ad am-ttmuddeɣ i lebda"\nAss amenzu, ijbed-iyi-d s tmuɣli-s ɣur-i, mi iɛedda was lebɣi-w\nyettimɣur akken ad t-waliɣ, yettnuɣni lxaṭer-iw ma ur t-walaɣ.\nYuɣal-iyi d tanumi, deg-s i d-tlul leḥmala. Yiwen wass yezdeɣ\nul-iw am takurt n lḥamu yessefsayen agris, mi ara nemlil,\nttwaliɣ-t mkul iḍ di targit. Ttḥussuɣ lliɣ ger tlawin yezhan. Mi\nfaqeɣ yebɛed fell-i, ad d-afeɣ iman-iw ttɛummuɣ di leḥzen ur\nnesɛi lḥanna, ih leḥzen mi d-yedel ul-iw, ad d-ɣiwleɣ ad ldiɣ\ntawwurt, ad t-ssufɣeɣ uqbel ad iyi-ixneq, ad medleɣ allen-iw\nalamma iban-d wudem-is. Mi d-yecmumeḥ ɣur-i ad yernu ad\nyi-d-ixezzeṛ s wallen-is dɣa din i ttenṭarayeɣ, yid-s tettuɣ d acu\ni lliɣ ttḥussuɣ ikseb-iyi, imlek-iyi. Ur ẓriɣ d acu i d-ijbden ayen\nakk yellan deg-i ɣur-s. Ẓriɣ kan yuklal ad ɛetbeɣ fell-as\niwakken ad d-ters tmuɣli n wallen-is fell-i ɛemdeɣ ad muddeɣ\nakk sɛaya i sɛiɣ lukan kan lliɣ d tamarkantit.\nS leḥmala-s i yessefraḥ tirga-w ttmenniɣ ur d-ttakiɣ, mi d-ukiɣ\nttendemmayeɣ, ul-iw yuɣal d axxam-is.\nAsmi ara nemlil di ddunit n tidet, ad as-d-cnuɣ tizlit n tayri, tin\nakken ara s-yefken tudert mkul mi ara yebɣu wul ad t-yennal.\nLeḥmala akken d-nniɣ, tettas-d seg wul, din i s-fkiɣ tudert i\nwinna i ḥemleɣ, xedmeɣ-t-id akken i bɣiɣ. Ulac ayen ɣlayen\nam tayri n win ɛzizen, ur s-qqareɣ ala, ur s-ttseriḥeɣ ad truḥ, ad\ntt-ḥadreɣ akken ur tettemttat asmi ara mmteɣ.\nMi d-mmektiɣ belli ulac-it ttruɣ, reffuɣ, ad ttḥulfuɣ s tasmuḍi\ndi ṣṣura-w, dɣa din ad ɣiwleɣ ad kelxeɣ ul-iw daɣen amzun d\nṣṣeḥ yid-i i yettɛici.\nIh d ṣṣeḥ yid-i i yettɛici, mi ara iliɣ s ddaw liẓar-inu axuxi,\nselleɣ-s ihedder-iyi-d ɣer umezzuɣ-inu, yeqqar-iyi-d : Eǧǧ-yi\nad ɛiceɣ di tirga-m, efk-yi tudert xas d lexyal ad idireɣ deg\nwallaɣ-im. Yesɛa yiwen ṣṣut d aḥninan, ttmenniɣ ur iḥebbes\nlehḍur, ɛuhdeɣ-t ur s-ttekkseɣ tudert alamma yeǧǧa-yi netta.\nMi d-yerza fell-i naddam, netta daɣen iteddu-d yid-s yelsa-d\nabernus n leḥrir, yewwi-yi-d ijeǧǧigen yerna-yi-d taxatemt.\nFerḥent wallen-iw armi i d-runt, yeṭṭef tajeǧǧigt di tidak i yi-dyewwi yerra-tt deg ucebbub-iw, rniɣ muddeɣ-as afus-iw islesiyi taxatemt n leḥmala-nneɣ, yenna-yi : ul-iw, a rruḥ-iw, ṣṣuraw akk inem, deg-m ad idireɣ, ad ḥyuɣ d agellid n ddunnit-im.\nMi d-lliɣ allen-iw, ur d-ufiɣ la tajeǧǧigt deg ucebbub-iw, la\ntaxatemt deg uḍad-iw. Ḥezneɣ imi ulac-it, taqsiṭ-iw ur ttfhimeɣ, tuklal ad tt-aruɣ s yisekkilen n ddheb ɣef twerqtin n\nwussan yessewhamen, ussan yellan d inigan ɣef tayri-w, uɣaleɣ\nur setteɣ, ur teseɣ, ur tteffɣeɣ, ur xeddmeɣ, bɣiɣ kan ad ṭṭseɣ\nmkul mi i d-ukiɣ.\nUr ttxiqi a yul-iw sɛu leqniɛa deg wayen i ak-yuran ur ttuɣal d\namecṭuh nekk sneɣ-k d ameqqran, iyya ad as-naru, ad as-neḥku\nɣef lewqat-nni mi ur yelli yid-neɣ. nniɣ-as :\n"Kečč d yiwen ur tesɛiḍ wis sin, iḍebɛ-ik uḥeddad yemmut,\nnudan di mkul timura ur ufin lemtel-ik, d afzim siwa nekk i t-\nikesben, kečč d icerriqen n yiṭij i iyi-d-ittmuddun lbenna akked\nufud s wayes ttidireɣ, kečč d targit-iw mi ara medleɣ allen,\nwissen ma telliḍ s tidet, bɣiɣ a k-waliɣ di tafat, ad yi-teṭṭfeḍ\nafus-iw, ad nelḥu ur nezri sani ẓriɣ kan assen ad ferḥeɣ axaṭar\nyid-k i lliɣ, abrid ɣezzif, yeččur d ijeǧǧigen n tefsut akked\nleḥcic azegzaw i d-yettarran rruḥ ma yemmut, icerriqen n yiṭij i\nɣ-yeskikiḍen ur bɣiɣ ad aɣ-ǧǧen, ifrax la ɣ-d-ttmuqulen usmen\nseg leḥmala-nneɣ, targit-iw ur tfaz, maɛna sser-is imi yid-k i\nAkka ḍebqeɣ tawriqt deg-i s-uriɣ, ṭṭfeɣ-tt s yifassen-iw, serseɣtt ɣef wul-iw, imir ṭṭṣeɣ.\nRǧiɣ-t ur d-yerzi fell-i di targit, mi d-ukiɣ tasebḥit, ufiɣ-d\ntawriqt ur telli ger yifassen-iw muqqleɣ akka d wakka ur telli,\nRefdeɣ taduli ur telli refdeɣ tasumta ufiɣ-tt din, ur fhimeɣ d\nacu i tt-yewwin ar din, mi tt-lliɣ, wehmeɣ mi walaɣ tura anda\n"Suref-iyi imi ur d-rziɣ ɣur-m di targit rziɣ-d ar tidet akken ad\nɣreɣ tabratt-im, nekk daɣen ad am d-aruɣ akken ad am-d-iniɣ s\ntidet i lliɣ mačči d tikerkas, hewes ger wid i am-d-yezzin ad yid-tafeḍ !"\nYiwen was ldiɣ-d allen-iw testulles-iyi-d yiwet n tafat dɣa\nɣawleɣ ɣelqeɣ-tent. Muddeɣ ifassen-iw ṭṭfeɣ-d udem-is s\nyiḍudan-iw selfeɣ i ucebbub-is, lecfur-is, allen-is, leḥnak-is…\nCiṭuḥ akka s yifassen-is yeṭṭef-d ifassen-iw, ḥusseɣ s yiwet n\nlḥamu di ṣṣura-w, yenna-yi lldi allen-im nekk ur kem-ṭṭuruɣ,\nma temmuqqleḍ-iyi-d ad d-yeḥyu wul-im akken ur nesɛi tudert,\nma teddiḍ yid-i ad am-ffkeɣ ul-iw d inigi n tayri-w. muqqleɣ-t\nɣer wallen-is seḥrent-iyi, muddeɣ-as afus-iw nniɣ-as : yid-k ad\ndduɣ, yid-k ad yefnu leɛmer.\nYewwi-yi ɣer yiwen umkan anida akken i d-tlul leḥmala, yesɛa\nallen yecban lebḥar deg-sent unageɣ ɣer lqaɛ n wul-is dinna\nufiɣ tala, muddeɣ ifassen-iw ad sweɣ yenṭeq-d ɣur-i ṣṣut\nyenna-yi : aman-agi mačči am wiyiḍ, ilaq akken ad ten-tesweḍ,\nad tmuddeḍ asfel, asfel ara m-ḍelbeɣ d leḥmala-inem, ad ttẓẓuɣ d ajeǧǧig zdat tala-agi i yellan deg wul n win im-imudden\nafus-iw, ma ur teqqur tala ur yettɣar ujeǧǧig, tala daɣen ur\ntettɣar ma tmuddeḍ leḥmala-m d asfel.\nAkka i ẓẓiɣ leḥmala-w deg wul-is mi akken i swiɣ aman ara yifken azref akken ad iliɣ wa ad idireɣ d tajeǧǧigt deg wul-is.\nSerseɣ aqerruy-iw ɣef tayet-is, rniɣ ṣubbeɣ-tt-id ciṭuḥ, dɣa din i\nsliɣ i wul-is yekkat amzun, amzun ihedder-iyi-d, yeqqar-iyi-d\n"ḥemleɣ-kem", muqqleɣ-t-id ɣer wallen-is, ur d-nṭiqeɣ, amzun\nqqareɣ-as "nekk daɣen ḥemleɣ-k", ur d-yufi acu ara yi-d-yini,\nimir isuden-iyi anda akken yettnernay lebɣi, ul-iw yekkat,\nṣṣura-w akk tergaga, ḥusseɣ i tizeḍt amzun d tamment i ččiɣ.\nDi sin nlul-d deg yiwet n ddunit ur necbi tiyiḍ, deg wasmi rsent\nwallen-iw ɣef tid-is, isem-is uriɣ-t s idammen-iw, yis-s i\nttɛiciɣ, tura ẓriɣ d netta i d lexyal-nni i ttemliliɣ di tirga-w.\nIh, keččini, akked ttɛiciɣ acḥal aya, keč d tawizet-nni i d-kkseɣ\nger yiẓra, tinna ɣef wayef ttnadint meṛṛa tlawin, mi sliɣ i ṣṣutik, ttafraḥeɣ, teɣlayeḍ, teɛlayeḍ tesɛiḍ azal di tudert-iw.\nLa smeḥsiseɣ i wayen i yi-d-yezzin akken ad amneɣ ma d tidet\nneɣ di targit i lliɣ, akken ad fehmeɣ ayen yeḍran yid-i,\nskecmeɣ afus-iw ɣer daxel n tqemeǧǧet-ik, serseɣ afus-iw ɣef\nwul-ik dɣa din tedduqseḍ, tura umneɣ telliḍ yid-i.\nUfiɣ-k-id a winna yerran azal i tmuɣli-w, a win yesnernayen\nlebɣi, cukkeɣ d tagi i d tayri, tina akken i yesseḥman ṣṣura-w\nmi akken imdanen meṛṛa yenɣa-ten usemmiḍ, tinna akken i yifkan swiɣ mi akken imdanen meṛṛa fuden.\nGer ifassen-is yeṭṭef-iyi, ayen akk yettengugun yeḥbes, nella\nkan nekkni di sin, di tsusmi i aɣ-izzuzunen nefka lebɣi i wayen\nnettḥussu, nmud tilelli i wulawen-nneɣ akken ad nidir lewqat\nur nezmir ad nettu, lewqat deg-i tettnerni leḥmala, ih leḥmalanni tufa lebɣi-s deg-neɣ.\nXas akken yekkat ugeffur, xas akken yella usemmiḍ, medden\nakk ḥussen-as, ma d nekkni tedlaɣ-d lḥamu-nni i d-yulin si lqaɛ\nn lebɣi, i aɣ-yewwin anda ur nebɣi ad nuɣal, nebɣa kan ad\nAllen-ik, allen-ik ttbeṛṛiqen yitran deg-sent, ini-yi d acu i bɣant\nɣur-I ? Mkul mi t-walaɣ ad iyi-teṭṭef tawla, ẓriɣ aṭas i iyizwaren ɣur-sent, zriɣ aṭas i mmuqlent i wumi heḍrent, i wumi\nfkant asirem uqbel-iw, ul-ik daɣen ulac anda ur inuda ara, ur\nyeǧǧi timura ibeɛden, acḥal d yiwet tewwiḍ yid-k, acḥal d\nyiwet i wumi tefkiḍ afus-ik, teḍsiḍ yid-sent teččiḍ yid-sent,\ntezhiḍ yid-sent uqbel-iw, ass-a tnudaḍ-d fell-i, d nnuba-w\ndaɣen wissen kan ma ad d-awiɣ i tudert-ik ayen yemxallafen\nɣef tid i iɛeddan, neɣ yiwen wass daɣen ad rnuɣ ɣer tidak\nyemmuten. Ur bɣiɣ ad mmteɣ deg wul-ik, ur bɣiɣ ad rnuɣ ɣer\ntidak i wumi tekkseḍ tudert, i tesbeɛdeḍ ɣef wul-ik akked\nBɣiɣ ad ɛiceɣ yid-k, ad nezhu ussan akked wuḍan siwa nekkni\ndi sin ad aɣ-d-llint meṛṛa tewwura, lmalaykat timaɛzuzin ad aɣd-zzint, ad ḥebseɣ leweqt ur ileḥḥu d leqrun nekkni kan di sin\nla nzehhu, ad ṛwuɣ yid-k tudert ifazen. Keč mačči am wiyiḍ,\nkeč d iṭij mi ara d-yecreq ur yi-ttḥerrim di cebaḥa-inek, ur yittḥerrim di ṣṣut-ik, ad ak-ffkeɣ lehna, leḥmala, leḥnana, talwit i\nwussan-ik i ak-d-yeqqimen.\nTamuɣli-k tessefraḥ-iyi, ul-iw yid-k yezha, ttxiqiɣ ma ur kwalaɣ, ayen akk i mennaɣ yid-k i s ḥusseɣ. Asmi ara yi-d-tiniḍ\nruḥ-d ad kem-waliɣ, ttḥiriɣ ad yali wass, tasebḥit mi ara dkkreɣ ttawiɣ-d acmumeḥ ɣef wudem-iw. Acḥal i tettibnin\ntudert-iw yid-k, ufiɣ-d ddwa n leǧruḥ-iw, mennaɣ ad kecmeɣ\nɣer wul-ik ad waliɣ ayen ur d-yenni yimi-k. Mi ara waliɣ\ntecmumḥeḍ-d ɣur-i ttmenniɣ-d kan yiwet n tɣawsa, ad sersseɣ\niḍudan-iw anda akken i d-yedduqus wul-ik.\nTenniḍ-iyi-d ad ruḥeɣ fell-am ur ttɛeṭṭileɣ, ass-n mi tesrafgeḍ\nul-iw fell-ak i yekkat, tasa-w tergaga mi tbeɛḍeḍ fell-i.\nTuɣal-iyi lɣerba d taxṣimt, qqaren wi i ibeɛden ɣef wallen\nyettbeddil, wissen keč ul-ik fell-i ma ad ibeddel.\nAḥeq isem-ik quddreɣ, aḥeq lɛehd-nni ik- fkiɣ d yes ur ǧǧiɣ,\naḥeq ddunit-iw yid-k cuddeɣ ma qebleɣ tayri d wiyiḍ. A tamurt\nsiwel-as ɣur-i ad d-yuɣal ɣef weɛziz tejreḥ tasa, am seksu deg\nwayeg i ixus lmelḥ, akka i tga tudert-iw ma ur telliḍ yid-i. yid-k\ni yezha wul-iw ḥusseɣ i lefraq-inek. A tamurt n yiṭij iseḥmuyen\nulawen yenɣa usemmiḍ, siwel-as i weɛziz ɣur-i ad d-yuɣal inias yeccedhak lxaṭer, ccedhaɣ tamuɣli n wallen-ik tayri n wulik, leḥnana n yifassen-ik..\nNudaɣ, ḥewseɣ am tayri-k ur tt-ufiɣ, lemtel-ik yid-s ur dmlaleɣ, keč d iṭij-nni i d-yetteceṛṛiqen di ccetwa i dyettmuddun iceṛṛiqen yettbeṛṛiqen ɣef udfel, keč daɣen d\nageffur-nni i d-yesseḥyayen lqaɛa-nni i icaḍen deg unebdu, mi\nakken medden akk uysen ur uminen ad d-teɣli tiqit deg\nyigenni, keč i d-yesseḥyayen ul-nni inu yemmuten ur dnedduqus, keč d tafat n wallen-iw, ur yettwali ḥed siwa nekk.\nA yitri n igenwan, siweḍ-as sslam-iw, steqsi-t ma yettu-yi neɣ\nala, steqsi-t ma zedɣeɣ ul-is yal ass, ini-as seg wasmi i iruḥ\ntɣab teḍṣa ɣef wudem-iw, ini-as uggadeɣ, uggadeɣ amer ad tawint, amek ad teḍru yid-i, ini-as yeggumma wul fell-as ad\nTaḍṣa-nni n wallen-ik, acmumeḥ-nni n wudem-ik, widak akken\nyid-sen nnumeɣ, ass-a beɛden fell-i, ad cehden wuḍan\niɣezzifen, ɣef wallen-iw fell-ak ur nekkaw.\nAy aɛziz-inu ma tecfiḍ ɣef wussan-nni deg wayeg nzehhu am\nyifrax, ma d tura teǧǧiḍ ul-iw ixaq, tenniḍ-iyi lukan ad yi-tettuḍ\nmuḥal ad am-semḥeɣ, din ẓriɣ sɛiɣ azal ɣur-k. Ffreḥ a yul-iw\naɛziz-iw ad d-yuɣal, yenna-yi-d fell-i ur yeskiddib, ass-a ad dyas ger yifriwen-is ad iyi-yawi, ad nɛelli deg yigenwan ad nzur\nidurar n leqbayel anda akken yettnecraḥ lxater.\nLukan ad tezreḍ acḥal ḥemleɣ ad sleɣ i ṣṣut-ik neɣ lewqat-nni\ndeg wayeg i aɣ-tezzuzun tsusmi, widak yesɛan lḥanna, nekkini\nmebla ccek ɣur-k i ttxemmimeɣ xas akken zdat-i telliḍ,\ntessewham-iyi tmuɣli-k ɣef tudert, temxalafeḍ ɣef wiyiḍ, qqim\nkan akka telliḍ ur ttbeddil fell-i, nekk ad ḥebseɣ zzman i\nwakken ad qqimeɣ kan deg iṚebbi n tayri-k .\nLeḥmala ma tɛaceḍ-tt s tidet ad tferḥeḍ i teɣzi n iseggasen,\nleḥmala ma tezdeɣ idammen-ik, ḥsu-k-id belli ad tidireḍ ger\nwid yesɛan zzher ameqran, a lferḥ-is win i wumi yeččur wul-is\nTikwal ur d-ttafeɣ ara lehḍur s wayes ara ṣṣerwuɣ allaɣ-ik\nakken ad tezreḍ acḥal i k-ḥemleɣ, ur yi-d-steqsay acḥal i kḥemleɣ, muqqel-d kan s allen-iw ad ak-d-rrent akk ɣef\nisteqsiyen-ik xas akken keč ur tfehmeḍ tidderwect-iw meɛna\nul-ik yefhem iwala ayen yellan.\nMa akken i tettxemmimeḍ fell-i daɣen imir nekkini\nttxemmimeɣ fell-ak, imir i yettnerni wayen i izedɣen ulawennneɣ.\nSelseɣ ijeǧǧigen i lqedd-ik, widak yessefraḥen tamuɣli-k,\nwidak ik yefkan lhiba d tissas. Si lebɛid i tettfeǧǧiǧeḍ am teslit\nn unẓar, tinna yesɛan sebɛa ṣṣifat, tinna yettidiren ger igenni d\ntegnawt, anwa i yennan tayri yerna-tt lxuf ?\nDi lewqat-nni mi akken ad teɣreḍ lehḍur-agi inu, ayen yebɣu\nxedmen-t yifassen-iw, ul-iw akked wallaɣ-iw, fell-ak i\nttxemmimen, di mkul lewqt akken yebɣu iga lḥal d ageffur neɣ\nd iṭij, aḍu, ṛṛɛud, lebreq…ulac acu ara yesbeɛden ṣṣura-k ɣef\ntmuɣli-iw. Mi akken ad teɣreḍ lehḍur-agi inu bɣiɣ ad teḥsuḍ\nacḥal i teswiḍ ɣur-i, nniɣ-t-id ad t-id-ɛawdaɣ, teɣlayeḍ\nEǧǧ-iyi ur yi-d-ssaqsay ara, anef-iyi ad arguɣ di tnafa-w mi\nakken ur lliɣ yid-k, xas akken d nekk kan i iheddren, xas akken\nd keč kan i yesmeḥsisen ẓriɣ ayen akk i d-qqareɣ tebɣiḍ ad tid-iniḍ. Ur ak-nniɣ ini-yi-d, mebla ma yesferḥ-iyi-d yimi-k si\nlqaɛ n wallen-ik yettbeṛṛiqen, ɣriɣ ayen akk ur d-yuri ufus-ik.\nD keč kan ara xtireɣ, abrid-ik ɣer leǧennet neɣ ɣer tmes yid-k\nkan ara dduɣ. Leḥmala-w, d leḥmala n tameṭṭut yesɛan awal,\ntinna ur tettruzu tiṭ, tinna ur nettwexxir ɣer deffir.\nḤemleɣ-k keččini, keččini kan acku d keččini kan mačči d\nwayeḍ, keččini kan i yesɛan tazmert tbeddleḍ nnhati-nni i\nizedɣen deg-i s teḍsa i icebbḥen udem-iw.\nYusem lmektub deg wayen yexdem ufus-is, yessemlal-aɣ,\nyehda-aɣ tarzeft ur yeẓri ssuma-s, yehda-aɣ lfakiya, ijeǧǧigen,\nkra n teḥjurin n skker, leḥrir, d waman isemmaḍen d kra n\ntɛeqqayin n leḥnana, ciṭ n tayri akked kra n tmiqwa n ssbeṛ.\nDi sin neggul ad nebnu axxam n tudert yeṣfan, s nniyya i\nicebḥen s tidet nezzi-as-d s tizzegzewt ur nettɣar, tizzegzewt ur\ntezmir tmes ad tfeẓ.\nAqla-k dina, aqla-k dagi, aqli da aqli dina, daxel-iw yiwet n\ntafat iyi-d-yeskanen amek iga wudem-ik ma yi-tekkes lɣerba\nger wallen-iw, ruḥ rnu sebɛed ɣef walɣ-iw, ɣef wul-iw, dina di\ntmura nni ibeɛden, xas akken ur yezmir ḥed ad yenfu lexyal-ik,\nxas keč truḥeḍ tbeɛḍeḍ netta yezga yid-i yella. Ma muqleɣ\nudm-iw ɣer lemri, d udem-ik i yi-d yettbanen anda ddiɣ yedda,\ndina neɣ dagi, telliḍ neɣ ulac-ik udem-ik a t-waliɣ di tafat n\ntziri neɣ di tafat n ṣbeḥ.\nYiwen yiḍ urgaɣ targit d yiwen ugellid i walaɣ icebuben-is\ncban dheb, tamuɣl-is tsseḥluy si yir aṭṭan. iṭij fell-aɣ ur yeɣli,\nisuden-iyi ɣef unyir-iw, ṣifa-s d tin i cebḥen i tmuɣli, muqleɣ-tid ɣer wallen ! aya allen-is! Allen-is ɣef wayef id-ḥkiɣ achal,\nass-a daɣen mazal ad-inniɣ, allen-is, allen-is cbant lebḥer, degsent yewwi-yi ɣer ddunit tis snat, allen-is deg-sent i tettu\numeɣbun lemḥan-is, deg-sent yeǧǧuǧug lwerd di yir lawan,\ndeg-sent leḥmala-w treṣṣa, teger iẓuran, ḥed ur yezmir ad ttiqleɛ.\nLeḥnana-as tettawi-yi anda akken tettiɛziz tudert, tikwal\nḥemleɣ ad heḍreɣ ɣef leḥmala n tmurt-iw neɣ ɣef lḥif-nni deg\nwayeg id d-kkreɣ, daɣen ttaruɣ ɣef leḥmala n wul-iw tina\nyecban tidderwect. Xas akken lebḥer yerfa, iṭeggir-d tikufta n\nwurrif, iṭij icerq-d deg iḍ, itran cebbeḥen-aɣ-d tagnitt, aken a\nnidir yiwen yiḍ ur nesɛi tafejrit.\nMi akken at ṭṭfeḍ afus-iw din lebḥer yetsusum, i tekkes-as\nwurrif, yezuzzun lemwaj-is amzun yekseb tayri yecban tinnneɣ.\nAwi-d afus-ik ini-yi-d ḥemleɣ-kem, awi-yi yid-k anda tebɣuḍ\ntruḥeḍ, ak-d jemɛeɣ 10000 n leṣnaf ijeǧǧigen yellan di ddunit\nmeṛṛa, imi tuklaleḍ, tesɛiḍ azal ɛlayen d yiwen umkan iqerben\nAssen ma d-asseḍ si lɣerba, tamedit-nni d tin ur necbi tiyiḍ, imi\nd tamedit i kesbeɣ dayla-w, ṭṭef-iyi ɣur-k imi cedhaɣ leḥnanak, sens taftilt-nni, rnu reḍl-d uḍan xellef-iten i tmeddit-agi, ahat\na nettu azekka, iḍ agi ad iḍul, taṣebḥit ur d-ttili.\nHeggaɣ-ak-d imensi, d waṭas n tẓidanin, aṭas n lfakya, ad nfuɣ\nnaddam deg walɣ-ik, ass-a nesɛa kan amkan I lehḍur n tayri.\nAqcic iznuzun ijeǧǧigen\nAnwa yufan iman-is, anwa ur nesɛi ugur di tudert-is n yal ass,\nkra n win yesɛan ul, yettḥussu i wayen iqerḥen kra n win\nyettendemmayen ma yexdem ayen n dir, kra n win yetqelliqen,\nwigi akk d wid yesɛan lḥanna deg wul-nsen. Wid-nni i wumi\nččuren leǧyub-nsen, ur gganen alamma yeččur uɛebbuḍ-nsen.\nAd ṭṭsen mebɣir ma sɛan ayen ɣef wayef ara xemmen, ur sɛin\nuguren akken ad asen-d-afen tifrat, mi ara ṭṭsen, ur ttargun ara,\nur ten-yetteqraḥ wul-nsen. Ma d winna meskin ara yeṭṭsen\naɛebbuḍ-is d ilem, mi yeṭṭes, ad d-yedduqqes si tnafa,\ntessewḥac-it targit mkul mi ara yeqqen allen-is, yettaggad ad\nyeṭṭes, ma ur yeṭṭis ad yettnazaɛ seg laẓ.\nMi ara yelḥu, mkul lqedma s nnehta, ugur i wumi yufa tifrat,\nwayeḍ ad yeggani tawwurt, yettmenni lukan yesɛa ciṭ n wafud\ntili di dqiqa ad yafeg leɛmer-is ur yeksib la adrim, la ṣṣeḥḥa,\nayen akk i yebɣa ur t-yelḥiq, asirem-is anda akken id-illul i\nAsmi yemmut baba, nniɣ-as dayen tekfa ddunit fell-i, ur setteɣ,\nur tesseɣ, yeṛṛez wul-iw, kkawen yifadden-iw. Leḥḥuɣ deg\nubrid, ḥed ur t-walaɣ, heddren-i-yid ur sen-sliɣ, sbeḥ neɣ\ntameddit, allen-iw ur kkawent. Yiwen wass taṣebḥit urɛad i dyecriq yiṭij, leḥḥuɣ ɣer taddart n Tirmitin, anda ttruḥuɣ yal ass\nakken ad xedmeɣ, walaɣ yiwen yilemzi i leḥḥu s yiwen uḍar\nwayeḍ niḍen igzem-as, mmuqqleɣ-t ɣer wudem-is s wallen-nni\ninu iḥeznen, netta daɣen immuqqel-iyi-d, udem-is yettfeǧǧiǧ s\nyiwen nnuṛ, acmumeḥ ɣef wudem-is, yenna-yi-d " azul" rriɣ-as\n" azul ". Kemmleɣ abrid-inu, weḥd-i ttxemmimeɣ : ileḥḥu s\nyiwen uḍar, yekker ṣbeḥ zik akken ad yexdem !\nTameddit mi d-uɣaleɣ, ufiɣ-t-id deg yiwen umkan yeznuzu\nijeǧǧigen, nniɣ-as, lukan d nekk i yellan am netta, ur zmireɣ ad\nffɣeɣ, ad yi-d-walin medden, ad waliɣ kan amek ara geɣ lḥedd\ni ddunnit-iw, ad mmteɣ i lebda. Ciṭuḥ akka walaɣ yiwen urgaz\nyeṭṭef sin igerdan deg yiṚebbi-s, immudd afus-is i win ara asd-iseddqen duṛu neɣ snat.\nAṭas i as-yennan, argaz am wihin, ur ixeddem ara ?!, maca\ninim-iyi-d anda ara yexdem? D acu ara yexdem? Lukan yufa,\nanwa ara imudden afus-is i lɣaci allen-is di lqaɛa ttudument d\nYal ass, la nettwali tiḥdayin d timecṭaḥ deg yiberdan ssuturent,\nttakrent, ɛemdent ad xedment lmuḥal akken ad d-awint d acu\nara ččent, ur sɛint azref di tudert nettidir nekkni, ur sɛint azref\nad ruḥent ɣer llakul, ur sɛint anda ara ddarint deg ugeffur neɣ\ndeg yiṭij, ahat ta teɣleḍ, ta tettwaḍlem, ta tettwakellex, ta\nḍeggren-tt yimawlan-is, ta teɛya si temɛict n ddel, di lbaṭel i\ntettidir yal ass, ta d tameṭṭut n baba-s, ta d baba-s, ta d gma-s…\nWwḍeɣ s axxam, swiɣ lkas n waman, lexyal n uqcic-nni\nyeznuzun ijeǧǧigen yeggumma ad yekkes ger wallen-iw.\nḤusseɣ i yiman-iw ur sɛiɣ azal i wulmen, aqcic-nni ifaz aṭas\nfell-i, yesɛa afud ur sɛiɣ nekkini, yeṭṭef di tudert xas tudert\ntekkes-as ayen yeɣlayen, tekkes-as aḍar ɣef wayef i ileḥḥu.\nṬṭerḍqeɣ d imeṭṭi, imi ur uklaleɣ ara tudert-agi i yi-yefka sidi\nSɛiɣ ifassen, iḍarren, allen icebḥen, medden qqaren-iyi-d akk\ntmelḥeḍ, sɛiɣ amkan n lxedma ur sɛin wiyiḍ. Annect-a akk,\nnekk qeḍɛeɣ asirem di ddunnit mi ruḥeɣ ad ṭṭseɣ, ttmenniɣ ur\nAqcic-nni yeznuzun ijeǧǧiǧen ur ssineɣ d anwa-t, netta i dyerran asirem i wul-iw, d netta i d sebba armi wwḍeɣ ass-a\nanda wwḍeɣ, ẓriɣ lukan kemmleɣ deg ubrid-nni i d-wwiɣ,\naqel-iyi deg wid yemmuten.\nUr Ẓriɣ ma d lmalaykat, d Ṛebbi i t-id-iceyyɛen neɣ mlaleɣ-t-id\nkan deg ubrid ad yili d sebba n ucmumeḥ-iw i d-ilulen ɣef\nwudem-iw. Taṣebḥit mi d-kkreɣ, kkseɣ tafulaṛt-nni tamecṭuḥt i\ntteqqneɣ i uqerruy-iw, seg wasmi yemmut baba, tteqqneɣ-tt ula\nɣer lexedma imi iruḥ-iyi lebɣi am akken ad mecḍeɣ acebbubiw. Ffɣeɣ seg uxxam, ruḥeɣ ɣer lxedma, asirem-iw ad\nmmaggreɣ u ad waliɣ aqcic-nni yeznuzun ijeǧǧigen, ad d-aɣeɣ\ntajeǧǧigt ɣur-s. wwḍeɣ ɣer din ur t-ufiɣ, tameddit daɣen ur tufiɣ. Seg wass-nni ur t-id mlaleɣ, steqsaɣ arrac yeznuzun din-a,\nnnan-iyi-d di leɛmer i walan aqcic yeznuzun ijeǧǧigen ur\nyesɛan ara aḍar. Win steqsaɣ fell-as ad yewhem, nekkini ẓriɣ\nmačči d targit i walaɣ, ẓriɣ walaɣ-t s tidet.\nUɣaleɣ yal ass mi ara ruḥeɣ ɣer lxedma, ttmuquleɣ akka d\nwakka anida ara t-waliɣ lumaɛna asirem-iw amzun yuɣal d\nlmuḥal, yuɣal lebɣ-iw meqqer akken ad t-waliɣ acku d netta i d\nsebba armi tuɣal ddunnit-iw tesɛa azal. Ih tesɛa azal xas llan\nlɛibad iyi-yifen, aṭas daɣen i ifeɣ, llant aṭas n teḥdayin i\nyettidiren deg yixxamen ur ɣrint, ur tteffɣent, wamag tiyiḍ\nɣrant, ur ufint axeddim, uɣalent ɣer uxxam ulac lxilaf gar-asent\nam tidak ur nekcim ɣer uɣerbaz. Aṭas n warrac i d-yeffɣen di\ntsedawit ur ufin anda ara ddun, ad ṭṭsen arma d azal, ad kkren\nad ttezzin i babat-sen neɣ yemmat-sen akken ad asen-d-tfek\n079_Rosa Chelli.pdf (PDF, 2.5 Mo)\ntudert wallen amzun tamurt allen akked yiwen itran yemma akken tirga mazal tayri yugurten asirem\nCe fichier a été mis en ligne par un utilisateur du site. Identifiant unique du document: 00167744.


Q=14	C=14	SS=0	LS=0	PS=0	DC=0	LC=0	SD=0	BS=3	G0=1	G1=0	G2=0	DLID=ber_Latn	BODY=You are at:Home»Author: youcef achouri (Asebter 2)\nBy youcef achouri 25 novembre 2016\nBy youcef achouri 11 novembre 2016\nur d-terriḍ ur d-tufiiḍ\nYella yiwen wergaz yeɣli-yas-d llzem ur yesɛi ara s wacu ara iqabel, iruḥ ɣer yiwen wemɣar awessar izedɣen weḥd-s. Yeqsed-it akken a s-d-yerḍel kra n yedrimen akken ad iqabel llzem-ines.\n-Azul a lbaraka\n-Azul. D acu … ugar\nBy youcef achouri 29 septembre 2016\nBy youcef achouri 14 septembre 2016 0\nBy youcef achouri 5 septembre 2016 2\nBy youcef achouri 31 août 2016 2\nTafaska tadelsant n tmidi d tmerrit: Ass wis-tlala: Tefreg\nAss n 29/ 08/16, taṣebḥit tella-d tirza ɣer uẓekka n tcennayt-nneɣ Crifa, anda d-tella tɣuri n lfattiḥa, d asterḥem ɣef rruḥ-is, d tajmilt i wayen d-tefka i yedles nneɣ.\nSsyen, srid ɣer tɣiwant n Tefreg … ugar\nBy youcef achouri 29 août 2016 0\nTafaska tadelsant n tmidi d tmerrit\nTiddukla tadelsant itran n Ǧɛafra n tawilayt n Burǧ-Burariǧ, theyya-d tafaska n timidi d tmerrit tamezwarut. s uttiki n tiddukla tadelsant Numidya n Wehran.\nAss n Ssebt 27/ 08/16: tameddit n wass yella-d umagar n … ugar\nBy youcef achouri 25 août 2016 0\nBy youcef achouri 21 août 2016 0\nBy youcef achouri 19 août 2016 1


Q=9	C=6	SS=6	LS=0	PS=0	DC=0	LC=0	SD=0	BS=0	G0=27	G1=7	G2=1	DLID=ber_Latn	BODY=aseqqamu n 20 di γect 1956\nVous Êtes Ici: Accueil → 20 di γuct 1956\nTalujistit n tudsa useqqamu am wa, d ṭṭrad ixeveḍ gemmaḍ-in gemmaḍ-a, anect ilatt. Laqent ayendin n teẓwer d tigzi. Tlaq daγen tevγest, tirrugza d tissas. Maca tigi ak zemren asent s uzdi n lqed Abban d Amiruc. Kelxen i Irumyen imi ssawḍen gan aseqqamu am wa s tufra. Ssawḍen-d imawasen, wid ittekkin deg useqqamu, si tmura n wAâraven di laman u rran ten di laman. Limer illa kra id-illan yalli ih’ud iten Amiruc imi kra kkan di Teqvaylit γef tiṭis illan.\nMaca ayen meqqren, ayen yugaren ula d wid i t issudsen, d iγtasen ittwaṭfen neγ ittugezmen dinna. Acku imiren i yuγ ttrad avrid nniḍen. Seg imiren d asawen i tuγ tmuγli, i ttwagzem rray d akken aγarim ikka-d nnig userdas, win n tmurt ikka-d nnig n win n verra. Imiren i ittuseγti wayen illan izleg, ittwaṣwev wayen illan iâwej, id-illul wayen illan ixus. Lḥasun limer ur d-illi ara useqqamu n Summam ur d-ittili ara uzarug 6 iseggassen seldis.\nIhi kra ara d-ifγen deg imawen n medden assa γef useqqamu agikana d tizeḍt, d ayen ilhan d zzux. Maca xas akken d tadyant tameqrant iccuren d azal, asqammu n Summam izgel imawlan. Izgel tameslayt imawlan-is. Ifka azal i taâravt ijja taqvaylit, ijja tacawit xas akken d Iqvayliyen d Icawiyen i ittuqimen ttrad, i ittnaγen. Ayen ihi? Tamezwarut, macci kan d aseqqamu n Summam i ihemlen taqvaylit. Si zik, si 1926 qqimen kan fell as Iqvayliyen ssusmen. Assmi d-nḍḍqen fell as di 1949, kkukin-d fell asen u nγan ten neγ âezlen ten yiwen yiwen. Seg imiren tettvan-d taqvaylit am akken d cwal kan, d ugur i tegrawla tazzayrit. Ihi ahmal n teqvaylit assen d akemmel n wayen illan kan zik. Ahat ur d-rris ara ak ar gar wallen nsen imi akken kan innumen.\nTis snat, hemlen tt imi iγtasen iṭṭfen nniḍen ẓran waâren a ten sâeddin dγa ur vγin ara ad rnun ayen i izemren ad issemγer ugur d taâkemt dγa ad zelgen wAâraven ad ḥevsen amennuγ. Aârav izmer ad isekker iman-is ma iwala tameslayt is illa kra i tt igzen. Tis qrad, d ṭṭviâa n kra n Iqvayliyen i ivγan ad ḥellin ayen i ten ixxusen. Taqvaylit d ayla nsen tvan, maca Llezzayer gar ifassen Irumyen i tella. D nettat kan id-rran ar gar wallen nsen.\nMaca akken tevγu tili tγawsa irran taqbaylit di ṭṭarf, tufa-d iman-is ama imiren ama seg uzarug d asawen tettwaqmeḍ fell as tegnitt. Ar γures nettat aseqqamu n Summam am win ixedmen ar xalti-s! Ulac iqiḥ!


Q=12	C=0	SS=0	LS=12	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=Yeffeɣ-d ass n : Lexmis, 29 Tubeṛ 2020 13:48 Ɣran-t : 3 n tikkal\nLEZZAYER TAMANEƔT – Yesselwi uneɣlaf amenzu, Abdelaziz Djerad, ass n ukras deg Lezzayer Tamaneɣt, tafugla n urẓam n tzeqqa n tẓallit n Tmesgida Tameqqrant n Lezzayer i lmend n usfugel n Tlalit n Umazun (taẓallit d talwit n Yuc fell-as), yernu yella-d waya ddaw leɛnaya tunnigt n uselway n tegduda, Abdelmadjid Tebboune.\nI lmend n waya, yeẓẓul uneɣlaf amenzu, Abdelaziz Djerad, tiẓilla n lmeɣreb d lɛica, ɣer yidis n uselway n Useqqamu n Uɣlan s yimedzi, Salah Goudjil, aselway n Ugraw Aɣerfan Aɣelnaw, Slimane Chenine, aselway n Useqqamu Amenḍawan, Kamel Fenniche akked uselway n Useqqamu Islaman Unnig, Bouabdellah Ghlamallah, am wakken ay ḥedṛen daɣ deg tẓilla-a kra n yimaslaḍen n unabaḍ, isemtaren n uselway n tegduda, imasayen unnigen n uwanak, igensasen n tfekka tadiplumatit tazzayrit, imamen, lecyax n zzawyat d yimjewwden n Leqran.\nYedden-d lmeɣreb i tikkelt tamezwarut seg Tmesgida Tameqqrant yernu d amaddan Yacine Iamrane ay d-yeddnen. Ma d taẓallit d imam n tmesgida n Abdelhamid Ben Badis n Wehṛan, Mohamed Megatli, ay d-yellan d imam-nnes.\nSsuddsen tafugla gar tẓilla n lmeɣreb d tin n lɛica i tukci n warrazen n yimjewwden n Leqran d kra n yiselmaden ay isaggen ɣef yimalas aɣelnaw n Leqran ay d-yellan, seg melmi kan, deg Mestɣanem.\nIwekked-d uneɣlaf n yiweẓla isɣananen, Youcef Belmehdi, deg tinawt-nnes, dakken aẓunẓu n Tmesgida Tameqqrant n Lezzayer deg uzemz-a n Tlalit n Umazun (taẓallit d talwit n Yuc fell-as) d usfugel n 1u n Wamber 1954 deg Muḥemmadeyya d « ass amuḥemmdi yernu d amẓerwambri ». Aya d « asihaṛ d umezruy ay d-yernan ɣer umezruy anesbaɣur n Lezzayer yernu d izen ara iḥerzen telqey n umummi d wuẓẓul n tiddit ay yettwaḍefren ».\nTamesgida Tameqqrant n Lezzayer\nTalalit n umazun\nYeffeɣ-d ass n : Lexmis, 29 Tubeṛ 2020 13:48 Taggayt : LEZZAYER Ɣran-t : 3 n tikkal Bḍu


Q=11	C=6	SS=4	LS=2	PS=0	DC=0	LC=0	SD=0	BS=8	G0=34	G1=10	G2=3	DLID=ber_Latn	BODY=tasekla : Tous les messages sur tasekla - Page 2 - TASEKLA TAMAZIҐT\nAγyul iεebban taḍuṭ d uγyul iεebban lmelḥ Yella zik yiwen n urgaz Yetteddu am ugellid Mi akken id-yenher s uεekkaz Sin n yeγyal deg webrid Yiwen di tikli iγawel, Ishel-as webrid, yuzzel Imi d taḍuṭ i iεebba Wayeḍ idda kan s leεqel; Di tikli iḥwağ aḥellel; Yewwi lmelḥ γef tbarda Ddan acḥal deg yiberdan; Ulin acḥal d tiγalin; Zegren aṭas n yiγezṛan Suggten tikli ayen din. Akken armi wwḍen s asif, Tiqenṭert akken ad tt-zegren. Xuylen, dγa bedden di rrif, Ugin ad aẓen iḍaṛṛen. Argaz-nni yetεeğğeb; Yal ass syin i zegger. Ґef wi... [Lire la suite]\nPosté par Nekkini à 11:25 - Tineqqisin - Commentaires  - Permalien [#]\nTags : amziane lounes, Aγyul iεebban taḍuṭ d uγyul iεebban lmelḥ, Jean de la Fontaine, L' Ane chargé d'éponges et l'Ane chargé de sel, tamazight, taneqqist, tasekla, tasuqqilt, tineqqisin, traduction\n“Lmektub d yiwet n tezmert id-yekkan nnig-nneɣ akken ad tseddu, nebɣa neɣ ur nebɣi, timsal ara yettaččaren tudert n yal yiwen seg-nneɣ”. D wa i d anamek id-as-yesfka usegzawal i lmektub. Yettkemil diɣ (usegzawal) yeqqar : “lmektub d asmed n tedyanin i neǧrent tregwa n tudert n yal amdan neɣ n yal timeti. Amud-agi n tedyanin, yefɣen lebɣi n umdan neɣ n tmeti, aḥkim-is d lqedra tuffirt, tin ɣef ur yedli yiwen”. Lmektub, di yal zzman, yecɣeb tidmi n yemdanen. Izemniyen, imusnawen,... [Lire la suite]\nPosté par Nekkini à 15:22 - Tamedyazt - Commentaires  - Permalien [#]\nTags : ait slimane hamid, aitslimanehamid, aḍris, lmektub, Lmektub d inumak-is di tmedyazt taqbaylit, lmektub d tmedyazt, tamedyazt, tasekla\nIlmend n useggas amaziγ amaynut ablug n tsekla yessaram-awen talwit, tawant, tayri, tamusni d wayen akk yelhan. Aseggas ameggaz 2963 Ґret :Yannayer tanfust ɣef tebna timadit - Ait Slimane HamidTibratin tiwezlanin (sms) i userbeḥ n useggas amaynutYennayer : amezruy d wansayen - Amziane Lounès Qqimet yid-nneɣ\nPosté par Nekkini à 20:00 - Mebla - Commentaires  - Permalien [#]\nTags : aseggas ameggaz, aseggas ameggaz 2963, tasekla, yennayer\nYennayer d ass amenzu deg tfada1 n tfellaḥt seg umezruy aqdim γer yimaziγen di yal tama di Tefriqt n ugafa. Iqubel-d amenzu n “Janvier” deg tfada Julien i iwexxren ass-a s 13 n wussan γef tfada grégorien. D ayen ara yerren amenzu n Yennayer ad d-yezdi d 14 Janvier. Yella-d leγlaḍ n sin n wussan si leqdic n tdukliwin tidelsanin tiqdimin yekkaten ad yidir wansay-agi. S waya ṭṭfent deg wazemz n 12 Janvier d amenzu n yennayer. Kra seg umezruy : Deg useggas n 1968... [Lire la suite]\nPosté par Nekkini à 19:58 - Iḍrisen - Commentaires  - Permalien [#]\nTags : amenzu n yennayer, amziane lounes, aseggas ameggaz, aseggas ameggaz 2963, aḍris, tasekla, yennayer, Yennayer amezruy d wansayen\nAzul fell-awen. Tamaziγt ilaq ad tt-naru di yal amkan. Tikkelt-agi ihi di tilifun i userbeḥ n useggas amaynut 2963. Ddaw-agi kra n imedyaten n tebratin i tzemrem ad taznem. Aznem-aγ-d ula d kunwi tibratin nwen Aseggas ameggaz ara d-yawin sseḥa, affud n wuzzal, tamusni s tusda, adrim s zyada, tawacult ad tefreḥ wa ad terwu, tamurt ad teḥlu. Aseggas ameggas; taḍsa ad tezgu γef yimi,lferḥ ad yeččar iciwi, tayri ad d-tewwet am tristi. Ma yebγa Rebbi ad d-tas ula d ladimukrasi Yeffeγ useggas, ad yekcem... [Lire la suite]\nPosté par Nekkini à 23:45 - Mebla - Commentaires  - Permalien [#]\nTags : aseggas ameggaz, aseggas ameggaz 2963, sms, sms s tmazight, tasekla, tibratin tiwezlanin, yennayer\nAm yal aseggas igduden imaziɣen tebdadden i usfugel1 n umenzu n useggas Amaziɣ. Yal tamnaḍt d acu n wansay2 s wamek i d-yettili usfugel-agi. Anect-a yemgared si tama ɣer tayeḍ. Lɣerẓa n unamek n usfuggel n Yannayer teqqen ɣer tedyant umezruy yeḍran 2963 n yissagasen aya. Agdud amaziɣ yettaga azal i wass n "13 janvier" (ɣer kra 12 di janvier) acku azmez-agi yerra lwelha ɣer tagara n trad id-yellan gar tiserdest3 n yimaziɣen d wid n iferɛunen n Maṣer (936 iseggasen uqbel tallalit n Ɛissa) deg agellid Ccicnaq... [Lire la suite]\nPosté par Nekkini à 15:23 - Iḍrisen - Commentaires  - Permalien [#]\nTags : ait slimane hamid, aitslimanehamid, aseggas ameggaz 2963, aḍris, tasekla, yannayer tanfust ɣef tebna timadit, yennayer\nAseggas ameggaz 2013 !\nNormal 0 21 false false false FR X-NONE AR-SA MicrosoftInternetExplorer4 Deg ugani n unekcum n useggas nneγ amaynut 2963 « tasekla.canalblog.com » ad tessaram i akk imeγriyen-is aseggas ameggaz 2013. Nessaram d aseggas ara d-yawin tayri, talwit d tmusni. D aseggas daγen ara d-yawin affud i tikli id-tewwi tsekla tamaziγt. Ad tidir tmaziγt. Ad tidir tsekla. Aseggas ameggaz 2013Tayri, talwit d tmusni Tiγri i uttekki :... [Lire la suite]\nPosté par Nekkini à 15:26 - Mebla - Commentaires  - Permalien [#]\nTags : aseggas ameggaz, aseggas ameggaz 2013, tasekla\nTadiwennit akked Amar Tafat Tasekla ablug : Amar tafat, azul fell-ak. Turiḍ yiwen n ungal "abrid n tafat", turiḍ daγen ammud n tullisin "amusnaw" akken id-tessufγeḍ tamedyazt-ik deg yiwen n wammud iwumi tsemmaḍ "awal nsen" rrif n yiwen n udlis nniḍen "taddart tazelmaḍt". Akka ihi nezmer ad d-nini belli ulac agemmaḍ anda ur terriḍ aḍar-ik. Ini-aγ, d acu ik-idegren γer tira ? Amar Tafat : Tamezwarut, azul d ameqran fell-ak ay uḥdiq, s tumert id-rriɣ tiririt i "Tsekla Canalblog". Ihi, ma d ayen iyi-ideggren γer tira-inu s umata, ur... [Lire la suite]\nPosté par Nekkini à 23:05 - Tidiwenniyin - Commentaires  - Permalien [#]\nTags : amar tafat, amedyaz, amyaru, interview, poésie kabyle, tadiwennit, tamazight, tasekla\nTamedyazt n Dda Σli - isefra\nAsefru 01 Abrid n Lezzayer γezzif Yak yenğer s lḥif Nekk bdiγ-t-id d iqnaqen Ufiγ tizyaw tettkeyyif Tiḥdayin di rrif Arrac deg uzniq la ttqessiren Ata wul-iw irkeb-it wurrif Yabbuh ya laṭif Lεid-iw akked imeḥbas Asefru 02 Aql-iyi di lḥebs n Delles Snesla tqewwes Deg ucebbak la d-neṭṭili Ini-as i m leεyun Ṭawes balak ad tayes Aql-iyi-n deg wussan-a dayen tura tekfa lγerba-s S ẓalamiṭ ay ḥettbeγ Kul sbaḥ yiwet ad tt-ṛẓeγYis-sent sεeddayeγ ussan Leḥsab-iw mi ara t-fakeγ A leḥbab ad aken-in-awḍeγ Ma yebγa Llah rreḥman ... [Lire la suite]\nPosté par Nekkini à 21:09 - Tamedyazt - Commentaires  - Permalien [#]\nTags : ali meddour, asefru, Dda Σli, isefra, poésie kabyle, tamazight, tamedyazt, tasekla, tira\nTayri-m tcuba times (asefru) - Massinissa Amiali\nTayri-m tcuba times Nekk γur-s la seḥmuyeγ Mi qerbeγ ad iyi-teqqes Ma baεdeγ-tt bezza nṭṭerreγ Tuγal tafat-is tenqes Fukken isγaren id-zedmeγ Siwa irrij id-yegran deg-s Ad iyi-iwanes alama yekfa Fell-i la ttεeddin wussan S tmara i ten-ttqabaleγ Lmektub-iw urεad iban D asawen neγ d lewḍa Ur ufiγ ayen iyi-yehwan Seg wasmi ikem-furqeγ Ass-a εerqen-iyi iberdan Anwa abrid ara aγeγ ? Anwa i d Massinissa Amiali ? Massinissa Amiali, s tmaziγt Masinisa Σemyali, Massi γer yeqriben, ilul ass n 14/04/1994... [Lire la suite]\nPosté par Nekkini à 20:20 - Tamedyazt - Commentaires  - Permalien [#]\nTags : asefru, isefra, massinissa amiali, poésie kabyle, tamazight, tamedyazt, tasekla, tayri, tira, tugna